
PÅ  DENNE 


<lYloderA  ZDacj  . . . 


af  Præsident  David  O.  McKay 


Der  er  nogle  af  os,  som  på  denne  Moders  Dag  ikke 
kan  lægge  armen  om  vor  moder  og  sige  »Jeg  elsker  dig«, 
fordi  vore  mødre  er  gået  bort,  men  gennem  årene  er  de 
blevet  ved  med  at  have  indflydelse  på  os. 

For  dem,  som  endnu  har  deres  mødre,  er  det  tiden  til 
at  fylde  livet  med  hændelser  og  smukke  tankeforbindelser, 
som  kan  vare  livet  igennem  for  jer,  når  I  senere  tænker 
tilbage  på  jeres  afdøde  mødre.  Det  er  ikke  blot  på  Moders 
Dag,  men  hver  dag,  at  man  bør  yde  sin  moder  hyldest  og 
vise  hende  kærlighed. 

Mødrene  såede  i  barndommen  den  sæd,  som  i  høj  grad 
bestemmer  livets  afgrøde  i  den  voksne  alder. 

Det  ædleste  kald  i  verden  er  kaldet  som  moder.  Sandt 
moderskab  er  den  smukkeste  af  alle  kunstarter,  den  stør- 
ste af  alle  professioner.  Den  kvinde,  som  kan  male  et 
mesterværk  eller  skrive  en  bog,  som  får  indflydelse  på 
millioner,  fortjener  menneskehedens  bifald  og  beundring, 
men  den  kvinde,  som  med  held  opdrager  en  familie  af 
sunde,  smukke  sønner  og  døtre,  hvis  udødelige  sjæle  vil 
have  indflydelse  gennem  generationer,  længe  efter  at  ma- 
lerier er  blegnet  og  bøger  og  statuer  gået  til  grunde,  for- 
tjener den  højeste  hæder,  som  mennesket  kan  give. 

Moderskabet  er  den  største  indflydelse  enten  til  det  gode 
eller  dårlige  i  menneskets  liv.  Moderens  billede  er  det  før- 
ste, som  præges  på  den  ubeskrevne  side  i  det  lille  barns 
sind.  Det  er  hendes  omsorg,  som  først  vækker  en  følelse 
af  sikkerhed;  hendes  kys,  den  første  erkendelse  af  kærlig- 
hed; hendes  sympati  og  ømhed  den  første  forsikring  om, 
at  der  findes  kærlighed  i  verden. 

Ganske  vist  kommer  der  en  tid,  hvor  Far  indtager  sin 
plads  som  et  eksempel  i  det  lille  barns  sind,  og  i  barnets 
spirende  ærgerrighed  efter  at  udvikle  mandlige  træk  synes 
det  at  vende  sig  fra  de  mildere  og  blidere  dyder  hos  mo- 
deren. Men  den  altid  vejledende  og  vedvarende  indflydel- 
se, som  er  indpodet  i  barndommens  første  år,  hænger  ved 
barnet  og  gennemtrænger  dets  tanker  og  sind  lige  så  ka- 
rakteristisk som  duften  hænger  ved  hver  sin  bestemte 
blomst. 

I  mere  end  ét  tilfælde  i  livet  har  denne  indflydelse  hos 
den  fyrige  unge  vist  sig  som  en  vagtpost  i  fristelsens  time 
—  en  indflydelse  med  en  magt  der  holder  én  tilbage,  som 
er  større  end  truslen  fra  landets  lov,  boykotning  fra  sam- 
fundets side  eller  frygten  for  at  overtræde  en  af  Guds 
befalinger.  I  et  øjebliks  ungdommelig  ubesindighed  kan 
den  unge  måske  trodse  en  eller  flere  af  disse  kræfter  og 
gøre  hvad  hans  hede  blod  krævede,  men  i  det  afgørende 
øjeblik  har  glimtet  af  en  moders  tillidsfuldhed,  erken- 
delsen af  hendes   sorg,  hvis  han  undlader  at  være  sand 


mod  den,  givet  ham  kraft  til  at  afstå  fra  at  hengive  sig 
til  noget,  som  kunne  ødelægge  hele  hans  karriere. 

Vi  bør  give  enhver  kvinde  en  hædersplads.  For  at  kunne 
beholde  og  fortjene  denne  høje  værdighed  må  hun  være  i 
besiddelse  af  de  dyder,  som  altid  har  og  altid  vil  kræve 
menneskehedens  respekt  og  kærlighed.  For  at  vide,  hvad 
disse  dyder  er,  så  lad  enhver  tænke  på  sin  egen  moder. 
Med  hendes  billede  i  sit  sind  vil  enhver  samtykke  i,  at 
»en  smuk  og  kysk  kvinde  er  Guds  fuldkomne  stykke  ar- 
bejde«. 

En  kvinde  ejer  magt  til  at  forædle  eller  nedværdige.  Det 
er  hende,  som  giver  liv  til  den  spæde,  som  gradvis  og  be- 
standig øver  indflydelse  på  barnets  og  den  unges  karak- 
ter, som  inspirerer  manden  til  ædel  ærgerrighed,  eller 
forleder  og  lægger  snarer  for  ham  til  nederlag  og  nedvær- 
digelse, som  gør  hjemmet  til  en  lyksalighedens  havn  eller 
en  utilfredshedens  hule,  som  efter  bedste  evne  giver  livet 
dets  bedste  håb  og  mest  udvalgte  velsignelser. 

Moderskabet  er  blot  et  andet  navn  for  offer.  Fra  det 
øjeblik  det  lillebitte,  hjælpeløse  barn  bliver  lagt  på  puden 
ved  siden  af  hende,  giver  moderen  daglig,  ja,  hver  time, 
af  sit  liv  for  sit  elskede  barn.  Det  er  rammende  blevet 
sagt,  at  de  små  børn  får  styrke,  i  begyndelsen  fra  hendes 
bryst,  men  altid  fra  hendes  hjerte.  Gennem  alle  den  spæde 
alders,  barndommens  og  ungdommens  år,  ja  selv  efter 
at  hendes  døtre  selv  er  blevet  mødre  og  hendes  sønner 
fædre,  ofrer  hun,  ømt  og  kærligt,  sin  tid,  sin  bekvemme- 
lighed, sine  fornøjelser,  sin  tiltrængte  hvile  og  ro,  og  om 
nødvendigt  sundhed  og  livet  selv,  for  dem!  Intet  sprog 
kan  udtrykke  den  magt,  den  skønhed  og  det  heltemod, 
der  findes  i  en  moders  kærlighed. 

Moderskabets  ynde  og  storhed  ligger  i,  at  moderen 
ofrer  sin  egenkærlighed  for  sine  børn.  Hun  giver  altid 
noget  af  sit  liv  for  at  gøre  en  anden  lykkelig  —  en 
kristuslignende  dyd,  som  gør  moderskabet  ædelt. 

Mine  medarbejdere,  gør  altid  de  ting,  som  kan  skabe 
gode  minder  —  især  minder  om  den  venlighed  og  ømhed, 
I  har  vist  jeres  moder.  Jo  færre  minder  om  glemsomhed 
eller  forsømmelse  I  har,  jo  lykkeligere  vil  I  være. 

Derfor  bør  vi,  ikke  blot  den  ene  dag,  yde  vor  hyldest 
til  vore  mødre;  derimod  bør  vi  gøre  denne  dag  til  et  mid- 
del til  at  øge  vor  beslutsomhed  og  evne  til  at  gøre  hver 
dag  til  en  dag,  hvor  vi  ærer  Mor  i  særdeleshed  og  enhver 
kvinde,  der  ønsker  at  blive  ligesom  Mor. 

Når  vi  nærmer  os  maj  måned,  går  mine  tanker 
automatisk  til  min  moder  og  Moders  Dag.  Så  længe 
jeg  kan  huske  har  Moders  Dag  i  vort  hjem,  både 
i  det  hjem,  som  jeg  nu  er  en  del  af,  så  vel  som  i  det 
hjem,  jeg  hørte  til  som  barn  under  min  egen  faders 
og  moders  tag,  været  en  stor  dag,  en  dag,  hvor 
Moder  har  fået  særlig  opmærksomhed,  en  opmærk- 
somhed, som  hun  fortjener  hver  eneste  dag  i  året. 

Når  jeg  sidder  og  tænker  i  dette  øjeblik,  overvæl- 
der det  mig  ,at  kvinderne  har  fået  den  store  ære 
og  stilling  i  dette  liv  og  i  det  kommende  liv,  hvis 
de  fortsætter  i  retfærdighed.  På  denne  måde  har 
kvinden  fået  den  ære  at  være  Guds  medskaber  ved 
at  bringe  sjæle  ind  i  dødeligheden  og  så  hjælpe 
med  til  at  forme  disse  sjæle  til  det,  de  skal  blive  i 
dette  liv  så  vel  som  i  al  evighed.  Hvilket  større  værk 
kunne  udføres  af  noget  menneske!  Ved  at  udføre 
dette  ene  værk  gør  de  sig  fortjent  til  al  den  re- 
spekt og  al  den  ære,  som  kan  ydes  dem.  Hendes 
arbejde  er  dog  ikke  alene  koncentreret  om  dette 
ene  område,  men  omfatter  mange  andre  faser.  Et 
af  de  vigtigste  er  hendes  kaldelse  til  at  være  sin 
mands  medhjælper.  Under  skabelsen  af  manden 
så  Gud  på  ham,  og  det  spørgsmål  rejste  sig:  »Er 
det  godt  for  mennesket  at  være  ene«,  og  svaret, 
»Nej,  det  er  det  ikke,«  resulterede  i  skabelsen  af 
kvinden  til  at  være  hans  medhjælp.  For  mig  betyder 
ordet  medhjælp  kammerat,  ikke  tjener  eller  en  der 
skal  kommanderes  med,  men  en  man  skal  arbejde 
side  om  side  med. 

Som  et  eksempel  vil  jeg  gerne  fortælle  en  ople- 
velse fra  min  ungdom.  Min  fader  holdt  meget  af 
gode  heste,  derfor  havde  vi  mange  gode  heste  om- 
kring os  ,og  han  overførte  denne  interesse  til  sine 
sønner.  Vi  var  bestandig  optaget  af  arbejdet  med 
at  tæmme  nye  heste,  og  hvor  var  det  spændende 
at  finde  to  veltrænede  heste,  begge  villige  til  at 
trække  sin  fulde  del  af  læsset,  og  sætte  dem  sam- 
men i  et  spand.  Jeg  kan  endnu  føle  spændingen 
ved  styrken,  kraften,  evnen  til  at  udføre  noget  hos 
et  sådant  velsammensat  spand.  Det  samme  gælder 
et  ægtepar,  som  passer  godt  sammen.  Hvad  der  får 
dem  til  at  passe  godt  sammen  er  Jesu  Kristi  evan- 
gelium og  deres  lydighed  mod  dets  frelsende  prin- 
cipper. 


Det  onde  i  denne  verden,  den  strid  som  findes 
i  mange  hjem  og  i  mange  ægteskaber,  det  er  men- 
neskegjort og  ikke  fra  Gud.  Frelseren  blev  ved  en 
bestemt  lejlighed  spurgt,  om  det  var  rigtigt,  at  en 
mand  skilte  sig  fra  sin  hustru,  og  han  svarede, 
at  en  mand  og  hans  hustru  skulle  holde  sig  til 
hinanden.  Så  sagde  de  til  ham:  »Hvorfor  har  Moses 
da  befalet,  at  når  man  giver  sin  hustru  et  skilsmis- 
sebrev, kan  man  skille  sig  fra  hende?«  Frelseren 
svarede,  at  Moses  på  grund  af  deres  hårdhjertethed 
tillod  folket  at  skille  sig  fra  deres  hustruer,  »men 
fra  begyndelsen  har  det  ikke  været  således.« 

I  begyndelsen  gjorde  Han,  som  skabte  dem,  dem 
til  mand  og  kvinde,  og  af  den  grund  skal  en  mand 
forlade  sin  fader  og  moder  og  holde  sig  til  sin 
hustru,  og  de  to  skal  blive  ét  kød.  Vi  som  mænd 
bør  huske,  at  vor  endelige  frelse  og  ophøjelse  hvi- 
ler på  vore  hustruer,  så  vel  som  deres  hviler  på 
os,  at  den  ene  ikke  kan  opnå  en  fylde  uden  den 
anden,  at  gennem  hinanden  bliver  de  begge  herlig- 
gjort, hvis  de  er  retfærdige  og  vedbliver  i  retfær- 
dighed. 

Vi  skylder  alle  en  særlig  hyldest  til  vore  mødre, 
som  gav  os  liv,  så  vi  kan  nyde  disse  vidunderlige 
velsignelser.  Moderskab  i  dette  liv  frembringer 
dødeligt  afkom  —  til  dem  som  lever  værdigt  dertil. 
Moderskab  i  evigheden  vil  frembringe  åndelige  børn. 

Tro  og  hengivenhed  mod  sandheden  hos  moderen 
i  et  sidste  dages  helligt  hjem,  ved  at  hun  opdra- 
ger deres  børn  i  lys  og  sandhed,  er  en  af  de  stør- 
ste sporer  til  retfærdighed,  som  kan  gives. 

Må  vi,  når  vi  hædrer  vore  mødre  på  Moders  Dag, 
opsende  en  særlig  bøn  for  at  takke  for  de  vidunder- 
lige ting  de  gør  for  os,  og  så  leve  hver  dag  i  ret- 
færdighed til  ære  for  dem. 

Må  Herren  velsigne  mødrene  allevegne. 

R.   Earl  Sorenson, 
Missionspræsident. 

af  Præsident  N.  Eldon  Tanner 

af  Det  Første  Præsidentskab. 

Tale  ved  Generalkonferencen  i  Salt  Lake  City, 

oktober  1965 


Præsident  McKay,  brødre  og  søstre,  og  alle  I,  som  lyt- 
ter, det  er  virkelig  et  privilegium  og  en  velsignelse  at  få 
del  i  den  fredfyldte  ånd,  som  hersker  ved  denne  store 
konference,  at  blive  instrueret  af  disse  ydmyge  mænd  og 
blive  inspireret  til  større  tro  og  et  bedre  liv. 

Vi  takker  Herren,  at  vor  elskede  leder,  Præsident  David 
O.  McKay,  ved  at  ære  sin  kaldelse  er  blevet  helliggjort 
ved  ånden  til  sit  legemes  fornyelse  (se  L.  &  P.  84:33), 
hvad  der  gør  det  muligt  for  ham  at  være  her  hos  os  i 
dag.  Folk  er  aldrig  blevet  mere  inspireret  ved  en  Guds 
profet,  end  vi  er  det  ved  hans  nærværelse  her,  hans  vid- 
underlige budskab  i  går  morges  og  hans  inspirerede  leder- 
skab. Vi  slutter  os  sammen  i  en  bøn  om,  at  han  må  ved- 
blive at  gå  fremad  i  helbred  og  styrke.  Jeg  takker  Her- 
ren for  det  privilegium  at  være  så  nært  forbundet  med 
ham  og  med  mine  øvrige  kolleger. 

I  denne  måned  for  netop  fem  år  siden  blev  jeg  hædret 
med  et  kald  fra  Profeten  til  at  være  assistent  til  de  Tolvs 
Råd.  Som  de  fleste  af  jer  ved,  er  jeg  canadisk  borger. 
Skønt  jeg  elsker  Canada,  et  land  som  har  været  god  imod 
mig  på  enhver  måde,  og  som  er  ved  at  indtage  sin  rette 
plads  i  verden,  og  er  en  stærk  forkæmper  for  frihed  for 
alle,  er  det  min  plan,  så  snart  jeg  kan  kvalificere  mig  til 
det,  at  blive  borger  i  De  Forenede  Stater. 

Når  jeg  bliver  borger  i  dette  store  land,  er  jeg  besluttet 
på  at  slutte  mig  til  alle  de  lovlydige  borgere  her  og  vie 
mig  til  denne  nations  idealer  om  lighed  og  ret  for  lo- 
ven, og  til  vore  pligter  som  frie  mennesker.  Jeg  er  imid- 
lertid alvorligt  bekymret  over  lovløsheden  i  verden  i  dag, 
og  også  her  i  De  Forenede  Stater.  Som  fremtidig  borger 
og  i  den  stilling  jeg  har  i  Kirken,  vil  jeg  gerne  tale  nogle 
få  minutter  om  vor  tolvte  trosartikel,  som  lyder:  »Vi  tror, 
at  vi  må  være  konger,  præsidenter,  herskere  og  øvrigheds- 
personer underdanige  og  adlyde,  ære  og  holde  lovene.« 

Det  er  enhver  borgers  pligt  at  være  oprigtigt  interesse- 
ret i  sit  lands  anstrengelser  for  at  fremme  frihed  og  per- 
sonlige muligheder,  at  tøjle  lovløshed  og  at  opnå  lige  ret- 
færdighed. Kirken  gør  sin  stilling  klar  i  sin  »Redegørelse 
for  vor  tro  angående  regeringer  og  love«,  hvoraf  bl.  a. 
fremgår  følgende: 

»Vi  tror,  at  regeringer  indstiftedes  af  Gud  til  menne- 
skets gavn,  og  at  han  holder  menneskene  ansvarlige  for 
deres  handlinger  med  hensyn  til  disse,  både  med  henblik 
på  lovgivningen  og  håndhævelsen  til  samfundets  gavn  og 
sikkerhed. 

Vi  tror,  at  ingen  regering  kan  eksistere  i  fred,  medmin- 
dre sådanne  love  affattes  og  holdes  ukrænkede,  som  sikrer 


hvert  menneske  udøvelse  af  fuld  samvittighedsfrihed,  ej- 
endomsret samt  beskyttelse  af  liv  .... 

Vi  tror,  at  alle  mennesker  er  forpligtet  til  at  støtte  og 
opretholde  de  respektive  regeringer,  som  de  lever  under, 
så  længe  disse  beskytter  dem  i  deres  iboende  og  uafhæn- 
delige  retsgoder  gennem  deres  love,  og  at  opstand  og  oprør 
ikke  passer  sig  for  alle  således  beskyttede  borgere  og 
bør  straffes  efter  fortjeneste  .... 

Vi  tror,  at  enhver  bør  æres  i  sin  stilling:  Regenter  og 
øvrighedspersoner  som  sådanne,  der  er  indsat  for  at  be- 
skytte de  uskyldige  og  straffe  de  skyldige,  og  at  alle 
mennesker  bør  vise  respekt  og  ærbødighed  for  loven,  da 
fred  og  fordragelighed  ellers  ville  blive  fortrængt  af  anarki 
og  terror 

Vi  tror,  at  forbrydelser  bør  straffes  efter  forbrydelsens 
natur.  Mord,  forræderi,  røveri,  tyveri  og  forstyrrelse  af 
freden  skal  i  alle  henseender  straffes  i  forhold  til  forbry- 
delsens art  og  det  onde,  den  afstedkommer  blandt  menne- 
skene efter  den  regerings  love,  indenfor  hvis  område 
overtrædelsen  blev  begået;  og  for  at  opretholde  fred  og 
ro  skal  alle  mennesker  træde  frem  og  af  al  evne  med- 
virke til  at  få  overtræderne  af  gode  love  straffet.«  (L.  & 
P.   134:1—2,5—6,8.   Kursiv  tilføjet). 

Som  fremhævet  af  de  Forenede  Staters  Præsident  er 
selve  vort  liv,  vor  frihed  og  vore  rettigheder  til  at  følge 
vor  personlige  skæbne  afhængige  af  vort  lovsystem  og  de 
uafhængige  domstole. 

Love  er  ikke  lavet  alene  for  at  tøjle  den  der  gør  noget 
galt,  eller  som  en  negativ  tvang,  men  for  at  beskytte  en- 
hver borgers  rettigheder  og  frihed.  Som  John  C.  Corne- 
lius sagde:  »Love  er  de  regler,  som  livets  spil  spilles 
efter.«  Der  findes  ingen  grund  eller  berettigelse  for  men- 
nesker til  at  ignorere  loven  og  prøve  at  tage  den  i  deres 
egne  hænder. 

Abraham  Lincoln  sagde  engang:  »Dårlige  love  burde, 
hvis  de  eksisterer,  ophæves  så  snart  som  muligt;  og  dog 
bør  de,  så  længe  de  fortsat  er  i  kraft,  overholdes  samvit- 
tighedsfuldt«. 

Medens  Kristus  var  her  på  jorden,  var  han  et  af  vore 
største  eksempler  på  en  lovlydig  borger.  Da  han  blev 
spurgt  af  den,  som  prøvede  at  fange  ham  i  ord:  »Hvad 
synes  du?  Har  man  lov  at  give  kejseren  skat,  eller  ej« 
var  hans  svar:  »Giv  kejseren,  hvad  kejserens  er,  og  Gud, 
hvad  Guds  er  I«  (Matt.  22:17,21). 

Og  selv  da  han  stod  for  retten  om  sit  liv,  opretholdt 
han  en  lydig  holdning  overfor  de  ypperstepræster  og  det 
råd,  som  pønsede  på  hans  død.  Da  han  stod  foran  Kajfas, 

blev  han  ved  at  være  tavs  og  svarede  ikke  på  de  spørgs- 
mål, der  blev  stillet  ham,  før  ypperstepræsten  sagde:  »Jeg 
tager  dig  i  ed  ved  den  levende  Gud:  Sig  os,  om  du  er 
Kristus,  Guds  Søn.«  (Ibid.,  26:63).  Da  han  talte  således 
med  officiel  myndighed,  svarede  Frelseren  øjeblikkeligt  og 
anerkendte  således  kaldet  som  ypperstepræst,  selv  om 
manden  var  uværdig. 

En  eller  anden  har  klogt  sagt:  »For  os  er  loven  det  væ- 
sentligste ved  vore  grundlæggende  idealer:  demokrati,  fri- 
hed, retfærdighed.  Og  dog  tager  de  fleste  af  os  fra  dag 
til  dag  loven  for  givet.  Vi  glemmer  den,  indtil  vi  har  brug 
for  den  eller  bryder  den,  men  loven  ser  os  bestandig 
over  skulderen,  trænger  sig  sjældent  ind  på  os,  er  en  så 
stor  del  af  vort  liv,  at  den  mere  er  blevet  en  vejleder 
end  en  begrænsning,  mere  en  beskyttelse  end  en  trussel 
om  straf.« 

I  vore  demokratiske  lande  har  enhver  ret  til: 

a.  At  få  en  god  uddannelse. 

b.  At  leve,  hvor  det  passer  ham. 

c.  At  vælge  sin  beskæftigelse. 

d.  At  stemme  ved  hemmelig  afstemning. 

e.  At  eje  ejendom. 

f.  At  starte  sin  egen  forretning. 

g.  At  få  en  fair  og  hurtig  rettergang,  hvis  han  anklages 
for  en  forbrydelse. 

h.    At  dyrke  sin  Gud  efter  sin  egen  samvittigheds  bud. 

Disse  rettigheder,  privilegier  og  velsignelser  findes  ikke 
for  dem,  som  lever  i  de  kommunistiske  lande.  Det  er  et 
stort  privilegium  og  en  stor  velsignelse  at  bo  i  et  land, 
hvor  alle  folk,  uanset  race,  religion  eller  national  oprindel- 
se kan  leve  sammen  i  fred  og  fremgang;  hvor  vi  har  op- 
rettet et  sæt  love  til  gavn  for  alle,  hvor  alle  mennesker 
nyder  den  umistelige  ret  til  at  være  frie  og  uafhængige. 

Abraham  Lincoln  formanede:  »Lad  ærbødighed  for  lo- 
vene blive  hvisket  af  enhver  amerikansk  moder  til  den 
pludrende  baby  på  hendes  skød;  lad  det  blive  lært  i  sko- 
lerne, i  seminarierne  og  de  højere  skoler;  lad  det  blive 
skrevet  i  A.B.C.en,  i  stavebøgerne  og  almanakkerne;  lad 
det  blive  prædiket  fra  prædikestolen,  forkyndt  i  lovfor- 
samlingerne og  indprentet  ved  domstolene.  Og,  kort  sagt, 
lad  det  blive  nationens  politiske  religion;  og  lad  de  gamle 
og  de  unge,  de  rige  og  de  fattige,  de  alvorlige  og  de  mun- 
tre af  begge  køn,  af  alle  sprog  og  farver  og  forhold 
uophørligt  ofre  på  dets  altre«. 

Det  er  en  ringe  pris  at  betale  for  frihed  og  de  andre 
velsignelser,  som  man  nyder  i  et  frit  land.  Lad  os  være 
fuldstændig  klar  over,  at  vi  voksne  ikke  kan  bryde  nogen 
lov  ustraffet,  uden  at  vore  børn  mister  respekten  for  lo- 
ven. Den  unge  forbryder  er  kommet  i  fortræd,  fordi  han 
ikke  har  lært  betydningen  af  at  adlyde  loven,  eller  han 
har  ikke  lært  at  indrette  sin  adfærd  efter  lovene  i  det  sam- 
fund, som  han  er  en  del  af. 

Nogle  af  årsagerne  til  forbryderens  vanskeligheder  er: 

a.  Ligegyldighed  for  loven  i  hans  hjem. 

b.  Mangel  på  disciplin  i  hjemmet. 

c.  Voksnes  eksempel. 

d.  Udtrykt  sympati  for  forbrydere  og  kritik  af  politiet. 

e.  Og  sidst,  men  ikke  mindst,   undladelse  af  at   aner- 
kende Kristus  som  verdens  Frelser  og  undladelse  af 

at  overholde  Guds  love. 

Den  eneste  løsning  på  disse  problemer  er  for  voksne 
at  ære  Guds  lov  og  landets  lov  og  at  give  vor  ungdom 
en  forståelse  af  og  respekt  for  lovene  for  et  civiliseret 
liv,  hvad  der  gør  det  muligt  at  få  et  ordentligt  samfund. 
Frivillig  anerkendelse  af  loven  er  den  civiliserede  erstat- 
ning for  optøjer,  kaos  og  terror. 


Skønt  vi  hører  meget  om  ungdomskriminaliteten,  har 
jeg  al  mulig  tillid  til  vor  ungdom  og  ønsker  ofte,  at  jeg 
kunne  leve  længe  nok  til  at  se,  hvor  meget  bedre  de  ad- 
ministrerer offentlige  sager  end  disse  bliver  administreret 
i  dag.  Men  de  trænger  til  vejledning,  et  godt  eksempel,  op- 
muntring og  disciplin. 

Jeg  vil  gerne  læse  »En  moderne  amerikansk  fabel«  af 
Al.  Mclntosh: 

»En  dag,  da  Junior  var  14  år,  lagde  han  mærke  til, 
at  hans  fader  lo  over  hele  ansigtet,  da  han  kom  hjem 
fra  sit  kontor.  'Blev  noteret  for  at  køre  for  hurtigt',  ind- 
rømmede han,  'men  fik  Jake  til  at  gå  ned  på  rådhuset  for 
at  ordne  det  for  mig'. 

Da  Junior  var  15  år,  var  han  sammen  med  sin  moder 
i  familiens  bil,  da  hun  bakkede  ind  i  et  træ.  Skaden  kun- 
ne let  overstige  100  dollars.  'Vi  vil  sige,  at  der  var  en, 
som  ramte  os,  da  vi  var  ved  at  parkere  nede  i  byen,'  sagde 
hans  moder.  'Så  vil  vi  få  forsikringen  for  det,  for  det  er 
det,  forsikringsselskaber  i  virkeligheden  er  til  for!' 

Da  Junior  var  17  år,  hørte  han  en  aften  sin  onkel, 
som  var  sagfører,  prale  med,  hvor  smart  han  havde  væ- 
ret til  at  få  sin  klient  frikendt  i  en  retssag.  'Det  krævede 
blot  en  lille  første-klasses  armvridning  på  et  af  vidnerne', 
pralede  han,  'og  da  vi  kom  til  retten,  klarede  vi  den. 
Selv  om  man  ved  de  er  skyldige,  ønsker  man  aldrig  at 
erklære  dem  skyldige,  fordi  man  kan  ikke  lave  penge 
på  det',  sagde  onklen. 

Da  Junior  var  18  år,  trak  hans  familie  i  alle  mulige 
tråde  for  at  skaffe  ham  et  legat  til  en  meget  efterspurgt 
skole.  De  løj  oven  i  købet  om  familiens  indtægter  for  at 
få  det  til  at  se  ud,  som  om  Junior  trængte  til  økonomisk 
hjælp.  Han  tog  ikke  sin  eksamen  derfra,  men  ved  et  hel- 
digt tilfælde  lykkedes  det  ham  at  komme  ind  på  en  offi- 
cersskole. 

Junior  havde  lidt  svært  ved  at  følge  med  her.  En  kam- 
merat i  en  højere  klasse  solgte  ham  svarene  til  de  mate- 
matiske opgaver.  Junior  blev  opdaget  og  smidt  ud  af 
skolen. 

Da  han  kom  hjem,  fik  hans  moder  et  hysterisk  anfald 
over  denne  vanære.  'Hvordan  kunne  du  dog  gøre  det 
imod  os?'  hulkede  hun.  'Det  er  ikke  den  måde,  vi  har 
opdraget  dig  på!' 

'Det  er  utroligt,'  sagde  hans  fader.  'Jeg  kan  ikke  for- 
stå det!'«  (Første  gang  offentliggjort  i  Western  Voice, 
Englewood,  Colorado;  citeret  fra  Good  Reading,  august 
1965). 

Vi  som  borgere,  hver  eneste  en  af  os,  indbefattet  vore 
unge,  har  et  tungt  ansvar  for  at  adlyde  og  styrke  loven. 
Forestil  Dem,  hvad  vort  land  ville  være  i  dag  uden  loven: 

a.  Ingen  trafikregulering. 

b.  Ingen  ægteskabslove. 

c.  Ingen  ejendomsrettigheder. 

d.  Ingen  politibeskyttelse. 

e.  Ingen  domspraksis. 

Og  dog  finder  vi  altfor  mange,  som 

a.  Sætter  farten  op  for  at  komme  over  for  gult  lys. 

b.  Kører  for  hurtigt  på  landevejene. 

c.  Kører  medens  de  er  spirituspåvirket. 

d.  Ignorerer  ægteskabsløftet. 

e.  Iværksætter  ulovlige  demonstrationer  og  optøjer. 

f.  Indkasserer  ufortjent  arbejdsløshedsunderstøttelse, 
etc. 

Hvor  ofte  ser  vi  ikke  unge  mennesker  stjæle  biler  og 
forårsage  ulykker  med  drab  eller  lemlæstelse  af  uskyldige, 
som  bliver  ofre  for  deres  fartglæde.  Og  spirituspåvirkede 
bilister,  som  kører  for  hurtigt  og  ikke  har  kontrol  over 
vognen,  men  spreder  død  og  ulykke  over  andre. 

Frihed  og  fred  kan  kun  nydes  til  fulde,  hvis  man  ærer 
og  adlyder  landets  love  og  Guds  love.  Lad  os  derfor  an- 
tage følgende  slogan:  »Hvad  mig  og  mit  hus  angår,  vil 
vi  ære,  adlyde  og  støtte  loven  og  bruge  al  vor  indflydelse 
til  at  opmuntre  andre  til  at  gøre  det  samme.« 

Lad  os  også  huske,  og  aldrig  glemme,  at  hvis  vi  hol- 
der Guds  love,  Han  som  er  den  største  af  alle  lovgivere, 
vil  vi  automatisk  holde  landets  love,  og  at  Guds  love,  hvis 
vi  holder  dem,  vil  sikre  os  fred,  sikkerhed  og  lykke  her 
på  jorden  og  føre  os  til  udødelighed  og  evigt  liv. 

Nogle  af  de  befalinger,  som  vi  har  fået  af  Herren,  er 
følgende: 

»Du  må  ikke  have  andre  guder  end  mig   .... 

Kom  hviledagen  i  hu,  så  du  holder  den  hellig 

Ær  din  fader  og  din  moder,  for  at  du  kan  få  et  langt 
liv  i  det  land,  Herren  din  Gud  vil  give  dig! 

Du  må  ikke  slå  ihjel! 

Du  må  ikke  bedrive  hor! 

Du  må  ikke  stjæle! 

Du  må  ikke  sige  falsk  vidnesbyrd  imod  din  næste! 

Du  må  ikke  begære  din  næstes  hus! 

Du  må  ikke  begære  din  næstes  hustru  ....  eller  noget, 
der  hører  din  næste  til!«   (2.  Mos.  20:3,8,12—17). 

Og  da  den  lovkyndige  spurgte  Mesteren,  for  at  friste 
ham: 

»Mester,  hvilket  bud  i  loven  er  det  største?« 

svarede  han  ham:  »Du  skal  elske  Herren  din  Gud  af 
hele  dit  hjerte,  af  hele  din  sjæl  og  af  hele  dit  sind. 


Dette  er  det  største  og  første  bud. 

Der  er  et  andet,  som  er  dette  ligt:  Du  skal  elske  din 
næste  som  dig  selv. 

På  disse  to  bud  hviler  hele  loven  og  profeterne.«  (Mat. 
22:36—40). 

Vi  er  yderst  heldige,  mine  brødre  og  søstre,  fordi  vi  ved, 
at  Guds  lov  indeholdes  i  Jesu  Kristi  evangelium,  at  evan- 
geliet giver  os  livets  og  frelsens  plan,  løsningen  på  alle 
vore  problemer,  og  at  det,  hvis  vi  antager  det  og  efter- 
lever det,  vil  bringe  fred  til  sjælen,  fred  til  familien,  fred 
til  samfundet  og  til  landet  og  til  verden,  og  vil  garantere 
sundhed,  kærlighed  og  lykke,  succes  og  evigt  liv. 

Jeg  vil  gerne  bære  mit  vidnesbyrd  til  jer,  mine  brødre 
og  søstre  og  til  hele  verden,  at  disse  ting  er  sande;  at 
evangeliet  i  sin  fylde  er  blevet  gengivet  i  disse  de  sidste 
dage,  at  Guds  præstedømme  er  på  jorden,  at  Gud  virkelig 
lever  og  at  Jesus  Kristus  er  Hans  Søn,  som  kom  ned 
og  gav  sit  liv  for  jer  og  mig,  og  at  de  er  interesserede  i 
os  i  dag.  Der  er  ingen  tvivl  om,  at  Frelseren  mente  hvad 

han  sagde  med  følgende  ord:    » søg  først  Guds  rige 

og  hans  retfærdighed,  så  skal  alt  det  andet  gives  jer  i 
tilgift.«  (Ibid.,  6:33). 

Må  vi  anerkende  disse  sandheder  og  som  frie  menne- 
sker ære,  adlyde  og  støtte  lovene  i  det  land  vi  lever  i,  og 
adlyde  Guds  love,  så  vi  kan  blive  fundet  værdige  i  det 
land,  vi  lever  i,  og  værdige  til  det  evige  liv,  det  beder  jeg 
ydmygt  i  Jesu  Kristi  navn.  Amen. 


LIDT  STATISTIK 

Kirkens  medlemstal  nærmer  sigr  J5.400.00© 


I  1965  steg  Kirkens  medlemstal  med  161.016,  således 
at  det  samlede  tal  ved  årets  slutning  var  2.395.932.  Dette 
tal  fordeler  sig  med  1.977.418  på  Kirkens  stave  og  418.514 
på  missionerne. 

Der  findes  nu  ialt  414  stave  i  Kirken  med  ialt  3.897 
warder  og  grene,  og  der  er  74  missioner  med  ialt  2.137 
grene. 

Der  er  ialt  571.250  mænd  og  drenge,  der  holder  præste- 
dømmet, en  samlet  fremgang  på  17.230  i  årets  løb.  Tallet 
fordeler  sig  på  106.605  diakoner,  74.720  lærere,  108.119 
præster,  195.085  ældster,  22.841  halvfjerdser  og  83.880 
højpræster. 

I  hjælpeorganisationerne  er  der  følgende: 

Hjælpeforeningen    286.820    medlemmer,     Søndagsskolen 


825.455  (gennemsnitlig  tilstede),  Unge  Mænds  Forening 
299.188  indskrevne,  Unge  Kvinders  Forening  286.735  ind- 
skrevne, og  Primary  421.030  indskrevne  børn. 

I  1965  blev  der  ialt  gjort  1.246.301  navne  klar  til  tem- 
pelordinancer.  Genealogiske  optegnelser  blev  microfilmet  i 
13  lande,  svarende  til  184.599  trykte  bøger  med  gennem- 
snitlig 30  sider  hver. 

Tempelaktiviteter  i  1965  for  de  13  templer  viste  71.579 
ordinancer  udført  for  levende  og  3.607.962  for  døde,  ialt 
3.679.541  ordinancer. 

Der  var  ved  slutningen  af  1965  12.108  fuldtidsmissionæ- 
rer  og  477  lokale  fuldtids-  eller  deltidsmissionærer  i  Kir- 
ken. 

(Fra  Deseret  News,  6.  april  1966). 


NY  ASSISTENT  TIL  DE  TOLVS  RÅD 


Ved  den  nylig  afholdte  Generalkonference  i  Salt  Lake 
City  blev  James  Alfred  Cullimore  kaldet  som  assistent 
til  De  Tolvs  Råd.  Hans  kaldelse  bringer  atter  tallet  på  De 
Tolvs  Assistenter  op  på  12. 


Ældste  Cullimore  er  født  i  Pleasant  Grove,  Utah,  den  17. 
januar  1906,  og  har  tidligere  været  præsident  for  Okla- 
homa Stake  og  også  for  den  Centralbritiske  Mission.  Han 
er  medlem  af  Præstedømmets  Velfærdskomité. 

'Qtx  k&llicf  forbindelse 

af  ElRay  L.  Christiansen,  assistent  til  De  Tolvs  Råd. 

Tale  ved  Generalkonferencen  i  Salt  Lake  City, 

oktober  1965 


Mine  brødre  og  søstre,  af  hele  mit  hjerte  vil  jeg  gerne 
udtrykke  min  tak  til  det  vidunderlige  kor  af  studerende 
fra  Brigham  Young  Universitetet,  som  har  sunget,  til  sidst 
den  smukke  sang  »O,  se  hvilken  kærlighed,  Jesus  har 
vist  til  mig.« 

Når  jeg  nu  skal  sige  nogle  få  ord,  tænker  jeg  især  på 
jer,  som  endnu  har  tilbage  at  tage  stilling  til  følgende  to 
vigtige  spørgsmål:  Hvem  skal  jeg  gifte  mig  med?  Hvor 
skal  jeg  vies? 

Der  er  mange  måder  at  gøre  tingene  på,  men  i  alt 
hvad  vi  gør  er  der  i  sandhed  ingen  bedre  måde  end  den 
rigtige.  Og  Herrens  måde  er  altid  den  rigtige  måde.  Og 
heldigvis  har  Han  gjort  det  meget  tydeligt.  Det  er  sjæl- 
dent, at  vort  problem  er,  hvad  der  er  rigtigt,  men  derimod 
at  have  visdom  og  vilje  til  at  gøre,  hvad  der  er  rigtigt. 

Efter  min  mening  finder  den  vigtigste  begivenhed  i  ens 
liv  sted,  når  man  bliver  forenet  som  mand  og  hustru.  Den 
vil  nødvendigvis  få  en  vidtrækkende  virkning  på  ens  frem- 
tid. Ligesom  de  krusninger,  der  forårsages  af  at  kaste 
småsten  på  en  rolig  dam,  vil  den  afgørelse  man  træffer 
med  hensyn  til  hvor,  med  hvem  og  ved  hvem  ens  vielses- 
ceremoni  bliver  administreret,  påvirke  ikke  alene  en  selv, 
men  mange  andres  liv,  specielt  ens  børns.  Ja,  i  virkelig- 
heden vil  den  højst  sandsynligt  påvirke  fremtidige  gene- 
rationer. 

I  en  sag  af  en  så  uhyre  betydning  er  det  bydende  nød- 
vendigt, at  man  tænker  nøje  over  sit  ægteskab,  længe  før 
det  finder  sted.  Det  er  ikke  blot  af  biologiske,  sociale  eller 
økonomiske  grunde,  at  to  mennesker  forenes  i  ægteska- 
bet. Formålet  med  ægteskabet  er  langt  mere  helligt  og 
langt  mere  vidtrækkende  end  det. 

Vi  må  først  og  fremmest  være  klar  over,  at  ægteska- 
bet er  en  hellig  forbindelse  bestemt  af  vor  Himmelske 
Fader  med  det  guddommelige  formål  at  fuldkommengøre 
os  og  dem,  som  følger  efter  os.  Dette  gøres  til  dels  ved, 
at  manden  og  hustruen  lærer  at  elske  og  respektere  hin- 
anden som  de  skal,  og  ved  at  opdrage  børnene  på  den 
måde,  som  Herren  har  foreskrevet. 

Når  alt  kommer  til  alt  er  et  menneskes  kæreste  ejen- 
dele hans  elskede  —  hans  ægtefælle  og  hans  børn.  I  de 
fleste  menneskers  hjerter  er  der  en  dyb  åndelig  beslægtet- 
hed  med  deres  kære.  Det  er  naturligt  at  glæde  sig  over 
hinanden  og  at  se  fremad  med  vished  om  en  strålende 
forening  med  dem  i  opstandelsen.  Sand  kærlighed  er  ikke 
jordbunden.  Den  er  evig  som  vore  ånder,  der  aldrig  dør. 
En  fortsat  forbindelse  i  dette  liv  og  i  det  næste  liv  med 
dem,  vi  elsker,  bør  være  enhvers  største  ønske.  Det  er  det 


endelige  og  det  største,  man  kan  opnå  her  i  dødelig- 
heden! 

Det  var  Præsident  George  Albert  Smith,  som  sagde  føl- 
gende: »Fædre,  jeg  bryder  mig  ikke  om,  hvor  mange  ej- 
endele I  har,  hvilken  hæder  I  kan  opnå  —  det  er  uvæ- 
sentligt for  mig,  om  jeres  navne  bliver  skrevet  i  histo- 
riens bøger  på  grund  af,  hvad  I  har  opnået  ....  Den 
største  velsignelse  er  jeres  drenge  og  jeres  piger«.  (The 
Church  Neivs,  22.  februar  1947,  p.  8;  The  Improvement 
Era,  januar  1965,  p.  27). 

Men  en  sådan  evig  forbindelse  med  ens  kære  skabes 
ikke  automatisk,  som  nogle  antager.  Den  må  ikke  alene 
planlægges,  man  må  gøre  sig  fortjent  til  den. 

Er  I  klar  over,  at  kun  hvis  man  har  levet  i  harmoni 
med  alle  de  love  og  ordinancer  i  præstedømmet,  som  og- 
så omfatter  dem,  der  administreres  i  de  hellige  templer, 
kan  man  vente  at  finde  sig  beredt  til  at  dvæle  i  det, 
som  jeg  sommetider  henviser  til  som  »Familiernes  Rige«? 

I  en  åbenbaring  til  Profeten  Joseph  Smith  har  Herren 
sagt:  »Og  de,  som  ikke  er  helliggjort  gennem  den  lov, 
jeg  har  givet  jer,  nemlig  Kristi  lov,  skal  arve  et  andet 
rige,  nemlig  et  terrestrialt  eller  et  telestialt  rige. 

Thi  den,  der  ikke  kan  holde  et  celestialt  riges  lov,  kan 
heller  ikke  forblive  i  en  celestial  herlighed.«  (L.  &  P.  88: 
21—22).  Og  det  er  i  det  rige,  at  mænd  og  hustruer  vil 
fortsætte  som  ægtefolk,  og  hvor  vi  kan  være  omgivet  af 
vore  kære,  hvis  vi  er  villige  til  at  »betale  prisen«. 

Vor  arv  af  lærdom  i  denne  Kirke  og  af  kundskab  og 
myndighed  til  at  handle  i  Herrens  navn  er  umådelig. 
Hvor  heldigt  er  det  ikke,  at  Herren,  efter  at  princippet 
om  den  evige  ægteskabspagt  har  været  borte  fra  jorden 
i  hundreder  af  år,  påny  har  åbenbaret  det  og  har  gengivet 
den  guddommelige  myndighed  til  at  administrere  det.  Det 
er  her  på  jorden.  Det  er  her,  så  I  kan  gribe  det!  Med 
kundskaben  om,  at  det  er  Herrens  måde  og  derfor  den 
rigtige  måde,  ville  ingen  sidste  dages  hellig  med  den 
rette  ånd  afvige  fra  den.  Nogle  vil  måske  sige:  »Hvorfor 
ikke  prøve  en  borgerlig  vielse  først,  og  hvis  det  går  godt, 
da  senere  gå  til  templet?«  Men,  i  sandhed,  tidspunktet  til 
at  blive  viet  på  den  rigtige  måde,  er  når  man  gifter  sig. 
Kan  vi  overlade  Herrens  foreskrevne  måde  til  andenplad- 
sen? Det  kan  vi  ikke.  Når  man  tænker  på  de  uforligne- 
lige velsignelser  og  de  forjættelser,  som  kan  virkeliggøres 
i  et  ægteskab,  som  kan  vare  gennem  de  evigheder,  der 
ligger  foran  en,  i  modsætning  til  en  midlertidig  forbin- 
delse, bør  ens  ønske,  ens  bestemmelse  være  at  gribe  og 
sikre  sig  disse  velsignelser  og  forjættelser. 

Hvis  der  nogensinde  har  været  et  tidspunkt,  hvor  man 
skal  være  realistisk  og  handle  i  lyset  af  tingene  som  de 
er,  hvis  der  nogensinde  har  været  et  tidspunkt,  hvor  man 
skal  »bruge  forstanden«,  så  at  sige,  er  det,  når  tanken 
om  ægteskab  første  gang  dukker  op,  og  fra  dette  tids- 
punkt at  stræbe  efter  at  blive  værdig  og  beredt  til  at 
indgå  til  det  hellige  sted  og  der  modtage  de  velsignelser, 
som  Herren  har  i  beredskab  for  de  trofaste. 

Nødvendigheden  af  dette  understreges  i  Præsident  Jo- 
seph F.  Smiths  ord,  hvor  han  tydeligt  forklarer  det:  »Med 
mindre  en  mand  og  hans  hustru  bliver  viet  ved  Guds  magt 
og  myndighed,  bliver  de  ene  igen,  de  har  ikke  noget  krav 

på  hinanden  efter  døden;  deres  kontrakt  er  opfyldt   

og  er  derfor  ikke  i  kraft  i   og  efter  opstandelsen    « 

(The  Improvement  Era,  juli  1902,  p.  716). 

Dette  betyder,  at  de  mænd  og  hustruer,  som  ikke  tager 
imod  denne  himmelske  gave,  vil  komme  frem  i  opstan- 
delsen enkeltvis,  uden  noget  krav  på  hinanden  og  uden 
krav  på  deres  børn.  Tænk  på  det!  At  gå  glip  af  dette 
ville  være  at  gå  glip  af  alle  de  gaver,  som  Gud  kan  til- 
byde os  —  midlet  til  evig  lykke. 

Det  er  trøstende  at  vide,  at  døden  ikke  behøver  at  ad- 
skille mænd  og  hustruer  ret  længe,  og  at  døden  ikke  vil 
skille  dem,  hvis  den  besegling,  som  de  har  modtaget  i 
templet,  er  godkendt  af  forjættelsens  Helligånd,  som  er 
den  Helligånd.  Desuden  forhindrer  døden  ikke  forældre  i 
at  være  forenet  med  deres  børn,  hvis  de  er  født  i  den 
pagt,  der  tidligere  er  indgået  af  deres  forældre  i  det  hel- 
lige tempel,  eller  hvis  de  er  beseglet  i  det  hellige  tempel 
som  en  familie,  naturligvis  forudsat  at  alle  bliver  ved  at 
være  trofaste  til  enden. 

Sådanne  » børn  er  lovlige  arvinger«,  sagde  Brig- 
ham   Young,    »til    Riget    og    til    alle    dets    velsignelser    og 

forjættelser    «    (Discourses    of   Brigham    Young,    1946 

ed.,  p.  195). 

Når  to  sjæle  har  en  sand  kærlighed  til  hinanden  —  en 


ægte,  øm  kærlighed,  ikke  blot  en  fysisk  tiltrækning  —  når 
de  virkelig  er  åndeligt  forenet,  har  de  samme  høje  idealer, 
den  samme  tro,  de  samme  standarder,  har  tillid  til  hin- 
anden, tro  på  hinanden,  når  de  oprigtigt  anerkender  ære, 
dyd  og  hengivenhed,  når  sådanne  mennesker  bliver  for- 
enet gennem  beseglingens  kraft  og  ordinancer,  bør  deres 
ægteskab,  hvis  det  fortsætter  på  denne  baggrund,  give 
dem  en  vished  og  trøst  ved  den  tanke,  at  selv  om  døden 
kan  adskille  dem,  vil  de  dog  i  opstandelsen  komme  frem 
og  leve  i  familiefællesskab  for  evigt. 

Må  jeg  i  al  venlighed  minde  dig  om,  at  det  er  dit  jor- 
diske liv,  du  lever  nu  —  dit.  Du  vil  kun  leve  det  én  gang! 
Der  vil  ikke  blive  nogen  gentagelse.  Der  vil  ikke  blive  sagt 
noget,  1  kan  gøre  om  igen.  Hvad  du  gør  nu  i  dette  liv 
er  afgørende  for,  hvad  du  vil  være  i  det  kommende  liv. 
Det  er  din  fremtid,  din  skæbne,  som  du  former. 

Du  gjorde  det  godt  i  det  førjordiske  liv,  som  vi  har 
hørt  om  i  dag.  Du  må  ikke  nu  »fumle  med  bolden«  på 
den  linie,  hvor  de  18  eller  20  år  ligger.  Hvis  du  virkelig 
tager  en  forkert  retning,  tilintetgør  du  dit  arbejde  i  forud- 
tilværelsen,  for  dér  kæmpede  du  i  årevis  for  at  nå  døde- 
ligheden her,  hvor  du  nu  er. 

Mine  elskede  venner,  unge  mænd  og  unge  kvinder,  Gud 
velsigne  jer  til  at  holde  jeres  liv  rent  og  sundt,  så  I  kan 
gå  til  Ham  i  bøn  og  bede  Ham  vejlede  jer  i  valget  af  jeres 
ægtefæller,  og  når  I  har  valgt  dem,  at  I  da  begge  må  leve 
således,  at  I  kan  være  værdige  til  at  gå  ind  i  Herrens 
hus,  for  der  findes  ingen  bedre  måde  end  den  rigtige  må- 
de, og  Herrens  måde  er  altid  den  rigtige  måde.  Et  ægte- 
skab, der  er  begyndt  på  rette  måde,  giver  jer  en  start  på 
vejen  til  lykke,  til  den  dejligste  glæde  man  kender  i  dette 
liv  og  i  al  evighed. 

Om  dette  bærer  jeg  vidnesbyrd  og  beder  for  os  alle,  at 
Herrens  velsignelser  må  fortsætte  og  vokse  i  forhold  til, 
hvad  vi  fortjener,  i  Jesu  Kristi  navn.  Amen. 

SPØRGSMÅL 


Af    Joseph    Fielding    Smith,    præsident    for    De    Tolv    ApostJes    Råd 


Israel,  jøde  og  hedning: 


Spørgsmål: 

I  skriften  finder  vi  ofte  udtrykkene  Israel,  jøde,  hed- 
ning. Vi  beder  Dem  forklare  os  disse  udtryk.  Omfatter 
udtrykket  hedning  efterkommerne  af  Kain? 

Svar: 

Navnet  Israel  er  et  navn,  som  Herren  gav  til  Jakob, 
Isaks  søn,  således  som  vi  finder  beretning  om  i  1.  Mose- 
bog, 32.  kapitel,  der  lyder  som  følger: 

»Men  selv  blev  Jakob  alene  tilbage.  Da  var  der  en,  som 
brødes  med  ham  til  morgengry; 

og  da  han  så,  at  han  ikke  kunne  få  bugt  med  ham, 
gav  han  ham  et  slag  på  hofteskålen;  og  Jakobs  hofteskål 
gik  af  led,  da  han  brødes  med  ham. 

Da  sagde  han:  'Slip  mig,  thi  morgenen  gryr!'  Men  han 
svarede:    'Jeg   slipper   dig   ikke,   uden   du   velsigner   mig!' 

Så  spurgte  han:  'Hvad  er  dit  navn?'  Han  svarede: 
'Jakob!' 

Men  han  sagde:  'Dit  navn  skal  ikke  mere  være  Jakob, 
men  Israel;  thi  du  har  kæmpet  med  Gud  og  mennesker 
og  sejret!' 

Da  sagde  Jakob:  'Sig  mig  dit  navn!'  Men  han  svarede: 
'Hvorfor  spørger  du  om  mit  navn?'  Og  han  velsignede 
ham  der. 

Og  Jakob  kaldte  stedet  Peniel,  idet  han  sagde:  'Jeg 
har  skuet  Gud  ansigt  til  ansigt  og  har  mit  liv  frelst.'« 
(1.  Mos.  32:24—30). 

Det  er  på  denne  måde,  navnet  Israel  blev  til  og  blev 
navnet  på  Jakobs  efterkommere  fra  den  tid  af. 

Udtrykket  jøde  eller  jøder  er  et  navn,  der  almindeligvis 
gives  til  de  israeliter,  som  levede  på  vor  Forløsers  tid. 
Det  var  blevet  det  nationale  navn  på  alle  de  israeliter, 
som  på  den  tid  levede  indenfor  Palæstinas  grænser.  For 
eksempel  var  Paulus  kendt  som  jøde,  men  han  oplyser 
os  om,  at  han  var  efterkommer  af  Benjamin. 

Jakobs  efterkommere  fra  tiden  for  opholdet  i  Ægypten 
var  kendt  som  israeliter.  Dette  navn,  som  stammede  fra 
den  guddommelige  navngivning  af  Jakob  som  omtalt 
ovenfor,  har  fortsat  til  vore  dage. 

Navnet  hedning  er  et  navn,  som  blev  givet  til  folkene 
i  fremmede  lande  af  jøderne  og  har  været  almindeligt  lige 
til   vore   dage.   Udtrykket    »jøde   eller  hedning«    er   meget 


almindeligt,  og  det  sidste  navn  har  almindeligvis  henvist 
til  de  fleste  ikke-israelitiske  folk,  undtagen  efterkommer- 
ne af  Kain.  Dette  udtryk  bruges  ofte  i  skriften  og  anven- 
des på  alle  de  hvide  indbyggere  i  Europa  og  på  den  vest- 
lige halvkugle. 

På  Peters  og  de  gamle  apostles  tid  blev  indbyggerne  i 
Europa  og  dele  af  Asien  almindeligvis  omtalt  som  hed- 
ninger. Da  Frelseren  forlod  sine  disciple,  sendte  han  dem 
først  for  at  belære  og  omvende  jøderne  og  deres  kamme- 
rater af  Abrahams  sæd,  og  de  gamle  apostle  følte,  at  deres 
mission  kun  var  til  de  adspredte  får  af  Israels  hus.  Pau- 
lus og  hans  fæller,  som  drog  ud  på  missionærrejser  i  de 
dage,  begrænsede  deres  arbejde  til  de  jøder,  som  var 
spredt  over  Lilleasien.  Da  de  blev  stenet,  forfulgt  og  spot- 
tet, sagde  Paulus  til  sine  kammerater:  »....  så  vender  vi 
os  nu  til  hedningerne,«  (Ap.  Gern.  13:46),  og  på  denne 
måde  blev  hedningernes  tid,  så  vidt  angår  Paulus  og  hans 
fæller,  indledt. 

Så  læser  vi  igen  om  Peter,  som  troede  at  evangeliet 
udelukkende  var  beregnet  for  jøderne.  Herren  måtte  lære 
ham  en  lektie  og  overbevise  ham  om,  at  evangeliet  også 
var  for  hedningerne  ved  at  give  ham  et  syn  om  urene  dyr 
og  fugle  og  sige  til  Peter,  at  han  skulle  dræbe  og  spise 
dem.  Han  svarede:  »På  ingen  måde,  Herre!  jeg  har  jo 
aldrig  spist  noget  vanhelligt  og  urent.« 

»Og  røsten  lød  atter  for  anden  gang  til  ham:  'Hvad  Gud 
har  erklæret  for  rent,  må  du  ikke  holde  for  vanhelligt!'« 
Dette  syn  blev  gentaget,  og  Peter  blev  overbevist  om,  at 
evangeliet  var  for  hedningerne  så  vel  som  for  jøderne. 
(Ap.   Gern.   10:9  ff.). 

Og  på  samme  måde  vendte  Paulus  sig,  efter  at  være 
blevet  stenet  og  drevet  ud  af  de  jødiske  synagoger,  til 
hedningerne.  Så  vi  ser,  at  i  den  uddeling  var  jøderne  de 
første  til  at  høre  evangeliet,  og  da  de  forkastede  bud- 
skabet, befalede  Herren  apostlene  at  vende  sig  til  hed- 
ningerne. I  vor  uddeling  er  det  hedningerne  (ikke-jøder- 
ne),  der  får  evangeliet  først,  og  når  de  forkaster  det,  vil 
det  blive  bragt  til  jøderne. 

Angående  yderligere  oplysninger  henviser  jeg  Dem  til 
titelbladet  i  Mormons  Bog,  første  afsnit. 

Joseph  Fielding  Smith. 


102 


Hjælpeforeningens 

bygning 

i  Salt  Lake  City,  Utah 


HVEM  tilt  IÆ1IKIC? 


af  Alice  Colton  Smith 


De  smukke,  purpurfarvede  lupiner,  Sharons  hvide  rose 
med  dens  afskygninger  af  rødt  —  alle  de  blomster,  som 
dækker  bakkeskråningerne  i  Galilæa  med  forårets  stråle- 
glans, var  begyndt  at  visne  under  den  kommende  sommers 
brændende  sol.  Tågerne  over  den  harpeformede  sø  fulgte 
i  den  svindende  nats  spor.  Modløse  vendte  de  udvalgte 
ledere  i  den  store,  nye  æra,  som  var  indvarslet  ved  Jesu 
gerning,  deres  fiskerbåde  ind  mod  kysten.  De  havde  ikke 
fanget  noget. 

En  interesseret  tilskuer  på  bredden  spurgte,  om  de 
havde  haft  held  med  sig.  De  svarede:  »Nej«. 

»Kast  garnet  ud  på  højre  side  af  båden,  så  skal  I  få!« 
Den  rolige  sikkerhed  i  stemmen  kunne  ikke  fornægtes. 
De  kastede  garnet  ud.  Fangsten  var  enorm. 

Simon  Peter,  den  heftige  og  kærlige,  kastede  sig  ud  i 
søen  henimod  Mesteren.  På  bredden  ventede  et  måltid  af 
brød  og  fisk,  som  blev  stegt  over  en  kulild,  på  ham  og 
de  andre  disciple.  Jesus  sagde:  »Kom  herhen  og  hold 
måltid!« 

Efter  måltidet  begyndte  Jesus,  som  sad  mellem  sine 
apostle,  at  spørge:  »Simon,  Johannes'  søn,  elsker  du  mig 
mere,  end  de  andre  gør?«  Ved  sit  første  spørgsmål  viste 
Jesus  sin  kundskab  til  lederskab  og  mennesker.  Han  bad 
først  og  fremmest  om  en  meningstilkendegivelse.  I  spørgs- 
målet var  indeholdt  en  opfordring  til  loyalitet.  Jesus 
spurgte  efter  en  forpligtelse. 

Jesus  elskede  Peter.  Peter  elskede  Jesus.  Men  Peter 
havde  på  en  eller  anden  måde  misforstået  det.  Han  var 
gået  ud  at  fiske  —  fiske  medens  hele  verden  ventede  på  at 
blive  belært.  Jesus  skændte  ikke.  Han  gjorde  sine  retnings- 
linier klare  med  en  serie  spørgsmål.  Hjælpeforeningsledere 
kan  måske  finde  ud  af  ,at  ofte  vil  det  at  stille  spørgsmål 
løse  forskellige  vanskeligheder  eller  hjælpe  i  tilfælde,  hvor 
instruktioner  måske  kunne   virke  fornærmende. 

Peter,  som  skulle  svejse  de  lyttende  apostle  sammen 
til  et  missionærkorps,  som  til  sidst  skulle  feje  hedenska- 
ben bort  fra  meget  af  Europa  og  Middelhavslandene, 
svarede:  »Ja,  Herre,  du  ved,  at  jeg  har  dig  kær.« 

Jesus  gav  så  Peter  en  af  de  største  nøgler  til  leder- 
skab:  »Vogt  mine  lam!«   Til  den  hurtigt  opfattende  Peter 


sagde  Han,  at  han  skulle  søge  de  unge,  opøve  dem,  tjene 
dem,  undervise  dem  og  opbygge  en  stærk  generation,  for 
at  Kirken  stadig  skulle  vokse,  når  Han  ikke  længere 
kunne  være  der. 

Hjælpeforeningens  ledere  kan  opbygge  stærke  Hjælpe- 
foreninger ved  at  give  kvinderne  en  chance  for  at  vokse, 
medens  de  er  unge,  opmuntre  dem  og  opøve  dem  godt. 
Udsøg  de  unge  kvinder  i  Kirken  så  vel  som  de  modne 
kvinder.  Lær  dem  at  elske  Hjælpeforeningen,  medens  de 
vokser  op  til  modenhed.  En  stor  leder  forbereder  andre 
til  at  indtage  hans  plads,  når  han  er  borte. 

Den  morgen  anerkendte  Jesus  også  det  myndigheds- 
mønster,  som  styrer  Hans  Kirke  i  alle  tidsaldre.  Han  talte 
til  den  mand,  som  skulle  blive  Hans  profet,  når  Han 
vendte  tilbage  til  sin  Fader  —  den  mand,  som  Han  havde 
kaldet  til  at  lede.  Jesus  overholdt  myndighedslinierne. 
Hvis  vi  gør  det  samme  i  Hjælpeforeningen,  vil  vore  orga- 
nisationer gå  mere  smidigt. 

Ved  igen  at  bruge  analogien  med  hyrden  understregede 
Jesus,  at  en  leder  elsker  sit  folk,  drager  omsorg  for  dem 
og  stræber  efter  deres  fornødenheder.  I  dag,  som  for 
længe  siden,  bærer  hyrden  i  det  Hellige  Land  sine  lam 
på  armen,  og  taler  til  dem,  så  de  kender  hans  stemme, 
når  de  bliver  ældre.  En  leder  er  et  menneske,  som  er 
medlidende,  følsom  overfor  andres  følelser,  barmhjertig 
og  tålmodig.  Hvis  en  hjælpeforeningsleder  er  sådan,  vil 
medlemmerne  sige  ja,  når  hun  kalder. 

Anden  gang,  Jesus  spurgte  Peter:  »Simon,  Johannes' 
søn,  elsker  du  mig?«,  svarede  Peter  atter:  »Ja,  Herre,  du 
ved,  at  jeg  har  dig  kær.« 

»Vær  hyrde  for  mine  får!«  Her  gentog  Jesus,  at  det 
er  nødvendigt  for  en  leder  at  elske  dem,  som  han  tjener 
sammen  med,  og  elske  den  sag  han  tjener.  Denne  gang 
var  vægten  i  hans  rolige,  faste  instruktion  lagt  på  de 
voksne,  som  Peter  skulle  præsidere  over.  Ved  at  bruge 
ordet  »Vær  hyrde  for«  mindede  Jesus  sine  apostle  om,  at 
man  ikke  skal  udøve  magt  eller  myndighed  således  som 
verdslige  ledere  gør.  Lederne  for  Hans  sag,  i  Hjælpefor- 
eningen så  vel  som  andre  steder,  bør  »styre«  ved  »over- 
bevisning,     langmodighed,      mildhed,      sagtmodighed      og 

uskrømtet  kærlighed;  gennem  venlighed  og  sand  kund- 
skab.« (L.  &  P.  121:41 — 42).  At  »være  hyrde  for«  er 
ikke  at  befale  eller  kræve. 

For  tredie  gang  fortsatte  Jesus  »Simon,  Johannes'  søn, 
har  du  mig  kær?«  Peter  fandt,  at  lærdom  er  ikke  altid 
en  enkel  og  let  proces.  Ja,  i  virkeligheden  var  Peter  be- 
styrtet over  denne  vedvarende  spørgen.  Han  var  bedrø- 
vet. På  dette  rolige  sted  ved  søens  bred  kan  Peter  have 
været  besværet  over  sin  forseelse  fornylig.  I  prøvelsens 
time  havde  Peter  svigtet  og  fornægtet  sin  Herre,  som 
han  nu  insisterede  på,  at  han  elskede.  Men  Peter  havde 
at  gøre  med  en  mesterlig  leder. 

Jesus  vidste,  at  alle  mennesker  undertiden  fejler.  Han 
vidste,  at  gennem  fejl  kan  mennesket  lære  og  blive  stær- 
kere. Ved  sine  anvisninger  udtrykte  Han  tillid  til  den 
discipel,  som  fornylig  havde  vaklet.  Han  anerkendte  ham, 
elskede  ham  og  gav  ham  endnu  en  chance  —  således  som 
en,  der  er  leder  i  Hjælpeforeningen,  ofte  må  gøre  det. 

Peter  bevidnede  sin  tro  på  og  kundskab  om  Jesu  gud- 
dommelige kaldelse:  »Herre!  du  kender  alt,  du  ved,  at 
jeg  har  dig  kær.«  Med  disse  ord  støttede  han  sin  Leder 
og  satte  sin  tjeneste  i  pant  derpå. 

»Vogt  mine  får«.  Ved  denne  gentagelse  kaldte  Jesvis 
ham  til  en  livslang  tjeneste  for  Guds  og  hans  medmenne- 
skers sag.  Peter  skulle  ikke  gå  ud  at  »fiske«,  når  der  var 
så  meget,  der  skulle  gøres.  Han  skulle  påtage  sig  et  ansvar 
og  tage  sig  af  sin  Herres  sag.  Han  skulle  lede,  tjene, 
undervise,  træne  og  hjælpe. 


De,  som  overværede  dette  møde  ved  søens  bred  den 
sene  forårsmorgen,  må  ofte  have  erindret  sig  Jesu  ord: 
»Vogt  mine  får.«  Den  fredfyldte  dag  synes  så  længe  si- 
den, men  dens  budskab  er  så  frisk  som  forårsluften. 

Hvad  ellers  lærte  Jesus  Peter  og  os  om  lederskab  ved 
sit  eksempel?  En  leder  har  vel  gennemtænkte  mål.  Han 
forstår  behovet  hos  dem,  som  han  tjener. 

Jesus  planlagde  sit  møde  under  behagelige  fysiske  om- 
stændigheder. Han  så,  at  hans  apostle  var  forfriskede,  og 
således  rede  til  at  høre  og  at  lære.  En  leder  tager  altid  de 
fysiske  forhold  i  betragtning. 

En  leder  hjælper  i  forsømmelsens  time  og  roser,  når 
han  kan.  Han  er  tålmodig  i  sin  undervisning.  Han  er- 
kender, således  som  Jesus  gjorde  det  den  morgen,  den 
gensidige  afhængighed,  som  er  en  del  af  hele  livet  og  alt 
lederskab. 

Jesus  lærte  os  at  tro  på  andres  godhed  og  at  vide,  at 
menneskene  siger  ja  til  kærlig  omsorg  og  tålmodig  un- 
dervisning. Ved  at  tjene  andre  tilfredsstiller  vi  vort  eget 
behov  for  udvikling. 

Når  vi  i  Hjælpeforeningen  kalder  nogen  til  at  lede,  bør 
vi  i  os  selv  studere  og  opfylde  en  leders  egenskaber:  hvad 
en  leder  gør,  hvorledes  man  bliver  en  leder,  hvorledes 
man  vokser  ved  at  være  leder,  hvilke  egenskaber  de  store 
ledere  viser  —  alle  de  ting,  som  Jesus  forklarede  og  gav 
eksempler  på  den  morgen  i  Galilæa. 

»Jeg,  Herren,  er  forpligtet,  når  I  gør,  hvad  jeg  siger, 
men  når  I  ikke  gør,  hvad  jeg  siger,  har  I  intet  løfte« 
(L  &  P  82:10). 

Formål:   At   vise,   at  kun   gennem   lydighed   mod   Herrens 
love  vil  man  kunne  modtage  de  lovede  velsignelser. 

Denne  udtalelse  i  Lære  og  Pagter,  afsnit  82:10,  er  et 
udtryk  for  en  af  de  mest  fundamentale  af  alle  guddomme- 
lige sandheder.  De  løfter,  der  gives  os  af  vor  himmelske 
Fader  er  uforanderlige.  De  er  baseret  på  guddommelig 
lov,  og  hvis  vi  er  lydige  mod  de  krav,  Han  stiller  til  os, 
vil  disse  løfter  blive  opfyldt  fuldstændigt. 

Nøglen  til  modtagelse  af  velsignelserne  ved  Herrens 
løfter  til  os  er  lydighed.  Det  er  sagt  til  os,  at  »Der  er  en 
lov  uigenkaldeligt  fastsat  i  himlen  før  denne  jords  grund- 
vold blev  lagt,  ifølge  hvilken  alle  velsignelser  er  forjæt- 
tede. Og  når  vi  opnår  en  velsignelse  fra  Gud,  så  er  det 
ved  lydighed  mod  denne  lov,  ifølge  hvilket  den  er  for- 
jættet« (L  &  P  130:20—21). 

Lydighed  er  himlens  første  lov.  Den  er  grundlaget  for 
al  succes  og  alt,  hvad  vi  kan  opnå.  Den  er  døren,  der 
fører  til  frelse.  Vor  tredje  trosartikel  fortæller  os,  at  hele 
menneskeheden  kan  blive  frelst  gennem  Kristi  forsoning, 
men  ophøjelse  er  på  betingelse  af  lydighed  mod  Evan- 
geliets love  og  ordinanser. 

En  af  de  interessante  sider  af  lydigheden  er,  at  de  fle- 
ste af  os  uden  at  tøve  anerkender  og  søger  at  adlyde  na- 
turens love.  Vi  anvender  f.  eks.  elektricitet  til  at  oplyse 
og  opvarme  vore  huse,  drive  maskiner  og  forsyne  os  med 
mange  forskellige  behageligheder.  Vi  gør  dette  ved  at 
rette  os  efter  de  love,  hvorefter  elektriciteten  virker;   og 


dog  tvivler  eller  tøver  vi  ofte,  når  talen  er  om  love,  der 
styrer  de  åndelige  velsignelser,  fordi  vi  ikke  tilfulde  for- 
står dem,  eller  fordi  resultaterne  af  lydighed  mod  disse 
love  ikke  følger  så  direkte  eller  umiddelbart. 

Ikke  desto  mindre  er  disse  love  lige  så  virkelige  og 
sikre  som  naturens  love.  Hver  eneste  velsignelse,  timelig 
eller  åndelig,  er  fast  baseret  på  lov  og  lydighed  mod  lo- 
ven. Lydighed  er  ligesom  tro  en  kilde  til  kraft.  Gennem 
lydighed  viser  vi  vor  modenhed  og  giver  konkret  bevis 
på  vor  ydmyghed  og  lærvillighed. 

Et  slående  eksempel  på  kraften  i  lydighed  i  forbin- 
delse med  ydmyghed  og  selvdisciplin  findes  i  Det  gamle 
Testamente  i  beretningen  om  Naaman,  den  syriske  hær- 
fører. Naaman  var  en  betydelig  og  agtværdig  mand,  som 
var  blevet  spedalsk.  Han  hørte  om  profeten  Elisa,  som 
gennem  Guds  kraft  kunne  helbrede  denne  frygtelige  syg- 
dom. Han  drog  til  Elisa  og  søgte  hans  velsignelse.  Profe- 
ten sagde  til  Naaman,  at  han  skulle  gå  hen  og  bade  sig 
i  Jordanfloden  syv  gange,  så  ville  hans  legeme  blive  sundt 
igen.  Den  mægtige  syrer  blev  skuffet  over  denne  enkle 
instruktion.  Han  havde  ventet,  at  Elisa  ville  forlange,  at 
han  skulle  udføre  noget  langt  mere  dramatisk;  men  hans 
tjenere  talte  til  ham  og  sagde:  »Dersom  profeten  havde 
pålagt  dig  noget,  som  var  vanskeligt,  ville  du  så  ikke 
have  gjort  det?  Hvor  meget  mere  da  nu,  da  han  sagde 
til  dig:  Bad  dig,  så  bliver  du  ren!«  Naaman  adlød  Elisa  og 
badede  sig  syv  gange  i  floden  Jordan,  og  han  blev  hel- 
bredt. (2  Kong.  5:1—4). 

Denne  beretning  illustrerer  kraften  i  lydighed. 

Gennem  lydighed  åbner  vi  ikke  blot  døren  til  Herrens 

H.  Lund  og  Christian  D.  Fjeldsted,  Mark  E.  Petersen,  en  af 
Kirkens  nuværende  apostle,  er  født  i  Utah,  men  begge  hans 
forældre  kom  fra  Danmark.  Mange  af  de  øvrige  generalauto- 
riteter kan  søge  deres  slægt  i  Danmark  og  i  Skandinavien  i 
det  hele  taget. 

Det  nye  århundrede  skabte  problemer  for  Missionen,  som 
havde  været  i  støbeskeen  i  adskillige  år.  De  første  missionæ- 
rer i  Danmark  blev  udsendt  fra  Kirkens  hovedkvarter  og 
havde  meget  held  med  sig  i  deres  forkyndelse  af  evangeliet. 
Der  var  kun  få,  så  det  var  kun  naturligt,  at  de  nyomvendte 
blev  kaldt  ind  i  Herrens  tjeneste;  i  halvtredserne  og  tresserne 
var  dette  endog  ganske  almindeligt.  Nye  medlemmer,  dyg- 
tige og  intelligente,  blev  sendt  ud,  så  længe  som  fra  3  til  10 
år,  førend  de  emigrerede  til  Zion.  Disse  missionærer  var  ab- 
solut overbevist  om  deres  sags  retfærdighed;  de  prædikede 
med  den  virkelig  omvendtes  ildhu;  intet  kunne  standse  dem, 
og  med  troens  og  overbevisningens  styrke  vandrede  de  fra  by 
til  by  og  fra  landsby  til  landsby  og  oplod  deres  røst  og  kaldte 
folket  til  omvendelse.  De  kendte  deres  landsmænd  ud  og  ind, 
vidste  hvordan  de  skulle  »tages«.  De  kendte  landets  sprog  i 
mindste  enkeltheder,  de  kendte  dets  historie  og  litteratur,  en 
uvurderlig  fordel,  når  det  gælder  om  at  skabe  virkelig  kon- 
takt. Deres  tilhørere  forstod  dem  med  andre  ord.  Disse  lokale 
ældster  hjalp  altså  missionærerne  fra  Zion  i  udstrakt  grad, 
men  efterhånden  som  de  udvandrede  til  Utah,  tyndedes  der 
ud  i  deres  rækker,  selv  om  mange  af  dem  vendte  tilbage  som 
udsendinge  fra  Kirkens  hovedkvarter,  og  endnu  engang  viste 
de  sig  som  værdige  repræsentanter  for  evangeliet.  Men  ef- 
terhånden som  ældsterne  fra  Zion  forøgedes  i  antal,  blev 
der  mindre  brug  for  de  lokale  ældster.  Men  så  skabtes  der 
et  andet  problem:  Sprogvanskelighederne.  Når  sønner  af  emi- 
granter kom  til  Danmark  for  at  forkynde  evangeliet,  kunne 
de  i  de  fleste  tilfælde  ikke  tale  sproget,  noget,  som  deres  for- 
ældre ofte  havde  forsømt  at  lære  dem,  og  i  virkeligheden  en 
sørgelig  forsømmelse.  Det  bedste  redskab,  en  missionær  har, 
når  han  først  kommer  i  missionsmarken,  er  ganske  afgjort  be- 


Den  danske  missions  historie  1 1 

81 


herskelse  af  sproget  eller  i  hvert  fald  forståelse  deraf.  De  før- 
ste 6  måneder  eller  det  første  år  var  deres  første  opgave  at 
lære  sproget,  og  værdifuldt  missionærarbejde  gik  tabt  af  den 
grund,  som  på  anden  måde  kunne  være  blevet  nyttiggjort. 
Dernæst  spillede  en  forståelse  af  landets  kultur  og  historie 
en  anden  stor  rolle,  som  missionærerne  ikke  til  fulde  forstod. 
På  den  anden  side  forstod  de  lokale  søskende  heller  ikke  de 
amerikanske  missionærer  med  deres  baggrund;  resultatet  var, 
at  høsten  af  sjæle  ikke  var  så  stor  som  tidligere.  Kommuni- 
kation er  en  meget  nyttig  og  værdifuld  ting,  som  ikke  kan 
overses.  For  at  forstå  folk,  må  man  kende  dem,  for  at  elske 
dem  må  man  ligeledes  kende  dem  og  forstå  baggrunden  for 
deres  handlemåde. 

I  1901  overtog  ældste  Anthon  L.  Skanchy  ledelsen  af  Den 
skandinaviske  Mission.  Her  var  en  anden  sandhedens  for- 
kæmper, som  sit  liv  igennem  var  i  frontlinien  for  evangeliets 
udbredelse.  Præsident  Skanchy  var  nordmand  af  fødsel,  idet 
han  så  dagens  lys  i  Trondheim  den  17.  september  1839  og  blev 
døbt  den  16.  januar  1861  af  T.  Tønnesen.  Som  det  var  skik  og 
brug  på  den  tid  tjente  han  flere  år  som  lokal-missionær  i  sit 
fødeland.  Han  udførte  tre  missioner  i  Skandinavien,  sidste 
gang  som  præsident  for  Missionen.  Præsident  Skanchy  døde 
den  19.  april  1914  efter  i  mange  år  at  have  virket  som  biskop 
for  sjette  Ward  i  Logan. 

Et  bemærkelsesværdigt  skridt  blev  taget  i  1902,  da  Kirken 
indviede  eget  missionshjem  og  egen  kirkebygning  for  Køben- 
havn Gren.  Den  var  beliggende  Korsgade  11  på  Nørrebro. 
Missionens  hovedkvarter  havde  indtil  da  -  fra  1857  til  1902 
-  været  Lorentzensgade  14  (senere  Set.  Paulsgade) .  Det  var 
en  uhyre  forbedring  ikke  at  skulle  leje  lokaler,  men  at  have 
foden  indenfor  eget  hus.  Den  nye  kirke  blev  indviet  den  4. 
juli  -  på  Amerikas  frihedsdag  -  og  ved  denne  lejlighed  havde 
der  samlet  sig  en  stor  skare  af  søskende,  venner  og  missio- 
nærer fra  hele  Missionen.  Det  var  en  fredag  aften,  og  salen 
var  smukt  pyntet  og  forventningerne  var  store.  På  forhøjnin- 
gen sad  bl.  a.  følgende:  Præsidenten  for  Den  europæiske  Mis- 
sion, Francis  M.  Lyman,  en  af  de  tolv  apostle;  præsident  Chri- 
stian D.  Fjeldsted,  en  af  de  syv  præsidenter  over  de  halvfjerds 

og  dansk  af  fødsel;  Anthon  L.  Skanchy,  præsident  over  Den 
skandinaviske  Mission;  Andrew  Jenson,  assisterende  histori- 
ker; Hugh  J.  Cannon,  præsident  over  Den  tyske  Mission,  og 
Levi  Edgar  Young,  præsident  over  Den  schweiziske  Mission 
og  senere  en  af  Kirkens  generalautoriteter. 

Københavns  dygtige  kor  sang  under  ledelse  af  ældste  Carl 
H.  Løhdefinck  åbningssangen  »Fader  vor  på  Himlens  Trone«, 
hvorefter  indledningsbønnen  blev  opsendt  af  præsident  Chri- 
stian D.  Fjeldsted.  Præsident  Skanchy  bød  de  tilstedeværende 
hjertelig  velkommen  og  lykønskede  de  hellige  i  København  i 
anledning  af  fuldførelsen  af  det  nye  mødehus.  I  52  år  havde 
medlemmerne  mødtes  i  lejede  lokaler,  af  hvilke  flere  havde 
været  alt  andet  end  rummelige  og  tilfredsstillende.  Taleren 
gav  derefter  en  historisk  beretning  om,  hvorledes  tanken  om 
opførelsen  af  et  missionshus  først  opstod  iblandt  de  hellige  i 
Zion,  som  var  udvandret  fra  Danmark  og  Skandinavien,  folk, 
som  havde  et  varmt  hjerte  for  Missionen  og  for  deres  fædres 
sprog,  og  som  var  villige  til  at  yde  af  deres  midler  til  husets 
opførelse.  Mange  tog  kraftigt  fat  på  opgaven,  indsamlede 
penge  og  satte  dem  i  en  bank  i  Utah  som  begyndelsen  til  et 
byggefond.  Derefter  blev  det  overdraget  præsident  Fjeldsted 
og  præsident  Skanchy  at  opsøge  en  grund  i  København,  hvor 
den  nye  kirke  passende  kunne  bygges;  de  søgte  vidt  og  bredt 
og  endelig  lykkedes  det  dem  at  finde  Korsgade  11.  Grunden 
kostede  60.000  kroner,  et  anseligt  beløb  i  de  dage.  Papirerne 
udfærdigedes  og  underskreves  den  30.  september  1901.  Der 
sluttedes  kontrakt  med  en  murermester  om  at  bygge  efter  en 
tegning.  Grunden  indviedes  den  2.  marts  1902. 

Derefter  indviedes  kirkebygningen  af  præsident  Francis  M. 
Lyman,  og  en  sang,  forfattet  i  dagens  anledning  af  præsident 
Skanchy,  blev  afsunget  af  koret.  Navnet  på  sangen  var  »I  vor 
Forløsers  Navn«  med  melodi  af  Tabernakelkorets  dirigent, 
professor  E.  Stephens,  Det  var  en  stor  mindedag. 

Således  stod  den  nye  kirke  altså  indviet  og  blev  med  stor 
glæde  taget  i  brug  af  medlemmerne,  som  nu  for  første  gang 
havde  deres  egen  bygning,  og  her  holdt  de  til  huse  i  de  næ- 
ste omkring  30  år,  indtil  den  nye  kirke  blev  bygget  på  Prior- 
vej. Det  var  som  tidligere  nævnt  en  meget  stor  forbedring. 

Korsgade  11  rummer  ligeledes  mange  herlige  minder  for  gre- 
nens medlemmer.  Her  blev  der  holdt  mange,  herlige  møder, 
her  stiftedes  venskaber  for  livet,  herfra  udgik  der  mange  ud- 
flugter til  det  skønne  Nordsjælland  og  andre  dele  af  Køben- 
havns omegn.  Her  virkede  hjælpeorganisationerne  med  iver 
og  flid  og  skolede  mange  af  de  unge,  som  senere  kom  til  at 
indtage  ansvarsfulde  stillinger  i  Kirken.  Kirken  var  som  al- 
tid de  helliges  andet  hjem,  hvor  de  kunne  komme  med  deres 
sorger  og  glæder,  hvor  de  mødtes  på  evangeliets  fælles  grund 
og  hvor  de  indsugede  Kirkens  lærdomme  og  nød  nadveren 
til  minde  om  Frelseren. 

Det  vil  måske  her  være  passende  og  interessant  at  give  en 
beskrivelse  af  de  forskellige  mødelokaler,  Kirken  har  haft  i 
København,  der  var  udgangspunktet  for  evangeliets  forkyn- 
delse i  hele  Norden.  Vi  citerer  fra  Andrew  Jensons  artikel  »De 
Sidste  Dages  Helliges  Forsamlingslokaler  i  København«,  hvor 
følgende  interessante  beskrivelse  gives: 

»De  første  tre  måneder  efter  apostel  Erastus  Snows  og  hans 
medbrødres  ankomst  til  København  afholdtes  der  ingen  of- 
fentlige forsamlinger,  men  missionærerne  indskrænkede  sig  til 
private  samtaler  med  folk,  som  kom  for  at  besøge  dem;  efter 
at  man  i  august  måned  var  begyndt  at  døbe,  afholdtes  min- 
dre forsamlinger  for  de  nydøbte  og  deres  venner  i  private 
huse,  hvor  håndspålæggelse  foretoges,  og  hvor  børn  velsig- 
nedes og  nadveren  administreredes.  Men  da  omtrent  50  per- 
soner var  blevet  døbt,  og  det  blev  nødvendigt  at  organisere 
dem  til  en  gren  i  Kirken,  lejedes  søndag  den  15.  september 
1850  en  sal  i  Vingårdsstræde  til  afholdelse  af  en  større  for- 
samling, og  den  dag  blev  de  nydøbte  hellige  i  Danmarks  ho- 
vedstad organiserede  som  den  første  gren  i  Jesu  Kristi  Kirke 
af  Sidste  Dages  Hellige  i  Skandinavien;  den  blev  kaldt  Kø- 
benhavns Gren,  og  ældste  George  P.  Dykes  beskikkedes  til 
dens  forstander,  medens  den  i  Salt  Lake  City  fornylig  afdøde 
Johan  B.  Førster  valgtes  til  skriver.  Laurits  B.  Malling  (hos 
hvem  missionærerne  boede) ,  Ole  Svendsen  og  Andreas  Aagren 
valgtes  til  en  komité,  der  skulle  forestå  grenens  timelige  an- 
liggender, og  det  blev  blandt  andet  pålagt  disse  brødre  at  leje 
en  passende  sal  til  forsamlingsbrug.  Nævnte  komité  gik  straks 

84 


til  værket  og  lejede  en  sal  af  Hr.  Nehm  i  Lille  Kongensgade 
45  i  baggården,  hvor  det  første  offentlige  møde  under  de 
helliges  ledelse  afholdtes  onsdag  aften  den  18.  september 
1850.  Fra  den  tid  afholdtes  regelmæssige  forsamlinger  i  den 
lejede  sal  hver  søndag  formiddag  fra  kl.  10  til  12  og  fra  kl.  7 
til  9  om  aftenen  samt  hver  onsdag  aften  fra  kl.  7%. 

Efter  kort  tids  forløb  offentliggjorde  de  københavnske  præ- 
ster, at  de  ville  holde  aftenforsamlinger  i  deres  kirker  -  noget, 
som  tidligere  var  ukendt  i  hovedstaden  -  medens  de  samti- 
dig udtalte  det  håb,  at  folket  da  ikke  længere  ville  finde  no- 
gen undskyldning  for  at  overvære  mormonernes  møder.  Da 
dette  ikke  havde  den  forønskede  virkning,  gjorde  de  forsøg 
på  at  opflamme  studenterne  til  at  hverve  håndværkssvende 
og  læredrenge  til  et  korstog  imod  de  hellige  ved  at  forstyrre 
og  afbryde  deres  forsamlinger.  Brødrene  tålte  disses  frækhed 
og  bespottelser  på  salen  i  flere  aftener,  idet  de  bestræbte  sig 
på  at  overvinde  deres  modstandere  med  tålmodighed  og  over- 
talelser. Man  ansøgte  Magistraten  og  politichefen  om  beskyt- 
telse, men  politiet  så  tilsyneladende  gennem  fingrene  med 
pøbelen;  thi  medens  det  gav  gode  løfter,  som  det  aldrig  op- 
fyldte, ydede  det  urostifterne  hemmelig  bistand  i  deres  ulov- 
lige optræden.  Således  var  forholdene  i  december  1850.  Bro- 
der Erastus  Snow  anså  det  under  disse  omstændigheder  for 
visdom  at  ophøre  med  aftenforsamlingerne  for  en  tid.   De 
hellige  fik  meddelelse  om  denne  beslutning,og  da  tiden  kom 
til  afholdelse  af  den  næste  aftenforsamling,  forblev  de  alle 
hjemme,  medens  pøbelen  derimod  indfandt  sig  i  endnu  større 
antal  end  tidligere  og  udstødte  stærke  trusler  om  voldsom- 
hed. De  omringede  salen,  brækkede  døren  itu,  gjorde  en  hel 
del  spektakel  og  lod  deres  raseri  gå  ud  over  bygningen  og 
hverandre  indbyrdes,  medens  de  hellige  bad  i  deres  hjem. 
Lignende  scener  gentoges  flere  gange  de  aftener  om  ugen,  da 
forsamlingerne  plejede  at  afholdes.  Imidlertid  holdt  brødrene 
sig  i  stilhed  blandt  de  hellige,  som  forsamlede  sig  i  små  grup- 
per på  stille  og  fredelige  steder  for  at  tale  og  bede  med  hver- 
andre, indtil  ophidselsen  omsider  lagde  sig,  hvorefter  forsam- 
lingerne fortsattes  på  salen,  dog  kun  om  søndagen,  ikke  om 
aftenerne, 

Den  25.  april  1851  lejedes  en  sal  til  menighedens  brug  på 
Kristianshavn  på  hjørnet  af  Dronningensgade  og  Skt.  Annæ- 
gade,  lige  overfor  »Vor  Frelsers  Kirke«,  hvor  regelmæssige 
møder  afholdtes.  De  samme  optrin,  som  havde  fundet  sted  i 
Hr.  Nehms  lokale  i  Lille  Kongensgade,  begyndte  imidlertid 
også  snart  at  vise  sig  på  Kristianshavn.  En  hob  urostiftere  ind- 
fandt sig  regelmæssigt  i  forsamlingerne  og  vakte  forstyrrelse 
på  forskellig  måde.  Brødrene  bad  nok  politiet  meget  venligt 
om  at  beskytte  dem  mod  overlast,  men  fik  kun  til  svar,  at  det 
var  politiets  pligt  at  opretholde  orden  på  gaden,  men  ikke  i 
husene.  Broder  Snow  og  hans  brødre  kom  derfor  til  den  slut- 
ning, at  dersom  de  skulle  have  fred,  måtte  de  selv  gøre  forsøg 
på  at  skabe  den  til  veje.  Efter  derfor  at  have  tålt  pøbelens 
fornærmelser  i  længere  tid  lagde  man  en  plan  til  at  befri  sig 
for  de  uvelkomne  gæster.  En  aften,  da  lokalet  som  sædvanlig 
var  temmelig  godt  fyldt  med  urostiftere,  posterede  nemlig 
ældste  Snow  et  par  stærke  lokale  brødre  nede  ved  døren  og 
gav  dem  ordre  til  på  et  signal,  som  han  ville  give,  at  besørge 
pøbelen  udenfor.  Så  snart  forsamlingen  var  åbnet,  og  broder 
Snow  var  begyndt  at  tale,  gav  forstyrrerne  sig  til  at  huje, 
skrige  og  gøre  almindelig  uro.  Ældste  Snow  blev  pludselig 
fyldt  med  nidkærhed  mod  dem,  og  under  en  næsten  overna- 
turlig magts  indflydelse  sagde  han  med  tordenstemme  til  de 
tilstedeværende  brødre,  at  dersom  de  ville  stå  ham  bi,  skulle 
de  snart  rydde  værelset  for  de  forstyrrende  banditter,  og  sam- 
tidig gjorde  han  en  bevægelse,  som  om  han  ville  lægge  frak- 
ken for  med  sine  egne  fysiske  kræfter  at  sætte  sit  forslag  i  ud- 
førelse. Urostifterne  blev  derved  betaget  af  frygt  og  trak  sig 
i  største  hast  tilbage  mod  udgangen,  hvor  de  ansatte  dørvog- 
tere, der  var  store  og  kraftige  mænd  og  forstod  deres  pligter, 
lagde  hånd  på  pøbelen  og  ved  hjælp  af  andre  brødre  kastede 
dem  over  rækværket  ned  ad  trappen,  indtil  alle  var  udenfor, 
hvorpå  døren  smækkedes  i  lås.  Dette  blev  udført  med  en  så- 
dan hurtighed  og  alvor,  at  urostifterne  ikke  fik  tid  til  at  tænke 
på  modstand.  Først  da  de  var  kommet  udenfor  på  gaden,  syn- 
tes de  tildels  at  fatte  sig  og  gjorde  da  forsøg  på  at  bryde  dø- 
ren i  stykker  ved  at  optage  store  sten  fra  gaden  og  kaste  dem 
imod  den.  Men  brødrene  forsvarede  sig  tappert  indenfor,  ind- 

til  politiet  endelig  kom  tilstede  og  bortfjernede  oprørerne.  Der- 
på afholdtes  en  rigtig  god  forsamling  i  lokalet,  og  pøbelen 
gjorde  aldrig  mere  noget  synderligt  forsøg  på  at  forstyrre  de 
helliges  møder  dér  på  stedet. 

I  oktober  måned  1851  måtte  forsamlingerne  i  Lille  Kon- 
gensgade ophøre,  da  Hr.  Nehm  nemlig  nægtede  komiteen  at 
udleje  sin  sal  længere  til  de  helliges  forsamlingsbrug.  Som 
følge  heraf  måtte  de  hellige  i  selve  København  som  på  Kri- 
stianshavn  i  nogen  tid  afholde  alle  deres  offentlige  møder  på 
Kristianshavn. 

Den  19.  april  1853  tog  menigheden  i  København  en  ny  sal 
i  besiddelse,  som  var  lejet  i  Gothersgade  (Hotel  »Skandina- 
vien«) ved  Kongens  Nytorv.  Den  følgende  fredag  indviedes 
salen,  og  søndag  den  24.  juli  afholdtes  den  første  offentlige 
forsamling  der.  I  formiddagsmødet  blev  der  oplæst  et  brev, 
som  præsident  Willard  Snow  havde  modtaget  fra  ældste  John 
E.  Forsgren,  hvori  det  meddeltes,  at  skibet  »Forest  Monarch«, 
der  bragte  det  første  større  selskab  af  emigrerende  hellige  fra 
Skandinavien  til  Utah,  var  ankommet  til  Mississippiflodens 
munding  den  8.  marts.  I  eftermiddagsmødet  fik  ti  eller  tolv 
nye  medlemmer  håndspålæggelse,  og  to-tre  andre  indgav  de- 
res navne  for  dåb.  Men  medens  brødrene  derefter  var  i  færd 
med  at  administrere  nadveren,  forsamledes  en  stor  mængde 
mennesker  udenfor  med  lommerne  fulde  af  sten  og  andre 
hårde  genstande,  hvormed  de  straks  begyndte  at  bombardere 
bygningen.  Først  splintrede  de  den  ene  halvdel  af  døren  med 
stenene  og  kastede  derpå  en  flaske  vitriolsyre  eller  noget  lig- 
nende ind  blandt  de  forsamlede;  flasken  sloges  itu  og  sårede 
en  af  søstrene,  så  at  blodet  flød  stærkt  fra  hendes  ansigt  ned 
på  gulvet.  Salen  genlød  af  kvinders  og  børns  skrig,  og  stor 
forvirring  opstod  i  hele  forsamlingen.  En  af  de  helliges  ven- 
ner gik  nu  ud  for  at  hente  en  politibetjent,  og  gudstjenesten 
fortsattes  derpå,  som  om  intet  usædvanligt  var  foregået.  Ef- 
ter at  forsamlingen  var  sluttet,  ødelagde  voldsmændene  det 
øvrige  af  døren,  brød  ind  i  salen  og  stillede  bænkene  ovenpå 
hverandre;  de  berøvede  også  væggene  de  fleste  af  de  kna- 
ger, hvorpå  brødrene  hængte  deres  hatte,  og  de  vedblev  de- 
res ødelæggelsesværk,  indtil  de  foreløbig  var  tilfredsstillede. 

Efter  gentagne  anmodninger  kom  endelig  en  politibetjent  til 
stede,  hvorpå  pøbelen  trak  sig  tilbage,  efterladende  sine  mær- 
ker. 

Efter  en  tids  forløb  ophørte  optøjerne,  og  de  hellige  fik  lov 
til  at  afholde  deres  forsamlinger  i  nogenlunde  fred.  Omkring 
året  1860  lejedes  en  sal  i  Springgade  nr.  13  (nu  Pilestræde  57) 
1.  sal  til  gaden,  hvor  forsamlinger  afholdtes  i  længere  tid.  Si- 
den lejedes  den  af  grenen  tidligere  benyttede  sal  i  Lille  Kon- 
gensgade nr.  25,  hvor  møder  afholdtes  regelmæssigt  i  flere 
år.  Imidlertid  var  der  blevet  mange  døbt  på  Nørrebro,  hvor 
et  andet  forsamlingslokale  lejedes  i  Frederik  den  7.S  gade  nr. 
5,  stuen  over  gården,  og  således  havde  København  Gren  to 
lokaler  i  flere  år,  nemlig  et  i  Lille  Kongensgade  og  et  andet 
i  Frederik  den  7.  s  gade. 

I  sin  tid  flyttedes  forsamlingssalen  i  det  indre  af  byen  til 
Gothersgade  nr.  48,  1.  sal  i  sidehuset,  hvor  der  tilligemed  i 
Frederik  den  7.s  gade  afholdtes  forsamlinger  regelmæssigt 
indtil  april  flyttedag  1876,  da  begge  nævnte  lokaler  opgaves, 
og  en  ny  sal,  der  blev  lejet  til  forsamlingsbrug  i  Store  Regne- 
gade nr.  26,  1.  sal  over  gården,  toges  i  besiddelse.  Dette  lokale 
benyttedes  i  syv  år,  indtil  man  til  april  flyttedag  1883  lejede 
en  anden  sal  i  Krystalgade  nr.  24.  Denne  sal  tjente  de  hellige 
til  forsamlingsbrug  i  14%  år  eller  til  oktober  flyttedag  1897, 
da  en  anden  sal  lejedes  i  Skt.  Pederstræde  45,  1.  sal  over  går- 
den, hvor  de  helliges  møder  afholdtes  indtil  den  1.  juli  1902. 
For  denne  sal  betaltes  der  en  årlig  leje  af  kr.  600,  og  den  tjente 
menigheden  i  København  til  forsamlingssal  i  4  år  og  9  måne- 
der, da  salen  i  det  nye  missionshus  i  Korsgade  11  toges  i  brug. 
Hovedbygningen  er  lidt  over  34  alen  lang  og  omtrent  20  alen 
bred  udvendig.  I  kælderen  findes  foruden  gange  og  forværel- 
ser: Køkken  med  to  spisekamre,  spisestue,  to  oplagsværelser, 
et  døbeværelse,  to  påklædningsværelser  og  et  maskinværelse, 
hvori  der  er  bygget  et  varmeapparat  til  at  opvarme  bygnin- 
gens to  nederste  etager.  Stuen  eller  anden  etage  indeholder  en 
mindre  forsamlingssal,  der  er  18  alen  lang  og  9  alen  bred,  som 
vil  blive  benyttet  til  afholdelse  af  præstedømsmøder  og  an- 
dre mindre  besøgte  forsamlinger;  b)  tre  større  værelser,  der 
henholdsvis  vil  blive  benyttede  af  missionspræsidenten,  skri- 

velsignelser,  men  vi  viser  også  vor  kærlighed  til  Ham. 
Frelseren  sagde:  »Den,  som  har  mine  befalinger  og  hol- 
der dem,  han  er  den,  som  elsker  mig og  jeg  vil  elske 

ham  og  vil  åbenbare  mig  for  ham«  (Joh.  1A:21).  Jesus 
lovede  os  også:  »Hvis  I  holder  mine  bud,  vil  I  blive  i 
min  kærlighed    ....«   (Joh.  15:10). 


Ud  af  sin  nådige  kærlighed  til  os  har  vor  himmelske 
Fader  givet  os  love  og  bud,  som  sikrer  os  Hans  kærlig- 
hed, vejledning  og  velsignelser,  hvis  vi  lyder  dem. 

Sandelig:  Herren  er  bundet,  hvis  vi  gør,  hvad  Han  siger, 
men  hvis  vi  ikke  gør,  hvad  Han  siger,  har  vi  intet  løfte. 


Sliødanåøi  ued 


laiåislid 


Vi  er  nu  midt  i  foråret,  og  alt  omkring  os  gror  og  spi- 
rer frem.  Overalt  i  planteriget  og  dyreriget  summer  det  af 
liv,  og  man  går  og  gør  sig  forskellige  tanker.  Man  priser 
den  Gud,  der  har  sat  alt  dette  i  gang,  man  føler  trang  til 
at  hylde  den  Gud,  der  holder  denne  jord  og  dette  solsystem 
i  deres  baner,  alt  dette  vidunderlige,  som  er  skabt  til 
menneskenes  glæde  og  gavn.  På  landevejene  suser  bilerne 
afsted  med  stor  hastighed,  folk  er  glade  og  ser  forvent- 
ningsfulde frem  til  den  dejlige  sommertid,  som  vi  går  i 
møde.  Alle  har  travlt,  alle  haster  afsted,  ikke  mange  har 
tid  til  at  stoppe  op  og  nyde  det  dejlige,  som  livet  og 
naturen  har  at  byde  på  lige  i  øjeblikket.  Alle  iler  det  nye 
i  møde,  som  de  venter  at  finde  om  næste  hjørne.  Vi  lever 
i  en  tid,  hvor  dårlige  nerver,  selvmord,  skilsmisser  og 
stress  florerer.  Hvad  er  det,  der  gør,  at  vi  har  så  mange 
ulykkelige  skæbner  her  i  dette  dejlige  land?  Er  det,  fordi 
de  folk  som  lever  her,  er  en  dårligere  slags  mennesker? 
Nej!  det  nægter  jeg  at  tro.  Det,  der  efter  min  mening  er 
galt,  er  dette,  at  vore  ledere  i  samfundet  har  tabt  de  op- 
højede og  ædle  mål  af  syne,  som  er  nedfældet  i  den  Hel- 
lige Skrift.  Dette  er  sket  før  i  historien.  Læs  Malakias' 
Bog  og  se,  hvordan  den  passer  på  vor  tid.  Tænk  bare  på, 
hvordan  det  gik  civilisationerne  på  det  amerikanske  fast- 
land, da  de  tabte  de  guddommelige  mål  af  syne.  Hvad  er 
det  vi  trænger  til,  er  det  flere  sandheder?  er  det  flere 
skrifter?  Nej,  det  der  mangler  i  dag,  er  at  folk  skal  vide, 
hvorfor  de  er  her  og  hvem  de  er  . 

De  gamle  grækere  brugte  udtrykket  Den  lille  Cosmos 
eller  Cosmopolit  om  mennesket,  og  deri  udtrykte  de  blandt 
andet,  at  mennesket  ikke  alene  er  en  verdensborger,  men 
en  verden  i  sig  selv,  og  at  det  har  en  verden  af  mulig- 
heder i  sig.  At  dette  ikke  er  langt  fra  den  Hellige  Skrift 
kan  vises  i  Matt.  5:48:  »Vær  da  I  fuldkomne,  ligesom  eders 
himmelske  Fader  er  fuldkommen.«  Hvilke  muligheder  lig- 
ger der  ikke  gemt  i  dette?  Eller  se  Salme  82:6:  »Jeg  har 
sagt,  at  I  er  guder.« 

Sidste  dages  hellige  burde  kende  disse  sandheder,  ikke 
som  en  notits  eller  et  tørt  skriftsted,  men  som  noget  le- 
vende og  spirende,  der  kommer  indefra,  fra  den  guddom- 
melige verden,  der  er  nedlagt  i  dem.  Ligesom  Herren  efter 
bestemte  love  rører  ved  de  kim,  der  om  foråret  vokser 
i  naturen,  bør  vi  i  vor  omgang  med  vore  medmennesker 
røre  ved  de  kim,  der  levendegør  og  åndeliggør  de  men- 
nesker vi  møder. 

Vi  lever  i  dag  i  de  materielle  goders  og  massehyste- 
riets tid,  og  ungdommen  er  bange  for,  at  de  ikke  skal 
ligne  alle  andre.  Vor  tid  er  præget  af  mode-,  pop-  og  kul- 
turpaver,  som   sætter  normen   for   mange   af  deres   med- 


mennesker. Folk  er  bange  for,  at  de  skal  falde  uden  for 
de  ensrettedes  rækker,  og  dog  har  vi,  hver  og  en  af  os, 
vor  egen  personlighed  med  de  før  omtalte  guddommelige 
muligheder.  Spørgsmålet  er  om  at  frigøre  mennesket  til  at 
udvikle  disse  muligheder.  Og  i  denne  forbindelse  tænker 
man  uvilkårligt  på  Danmarks  store  skolemand  Christen 
Kold  (1816 — 1870),  som  viede  sit  liv  til  den  åndelige  fri- 
gørelse af  det  enkelte  individ.  Det  er  sket,  at  man  for  at 
forklare  det  arbejde  Christen  Kold  udførte,  har  brugt  et 
citat  fra  Henrik  Ibsen: 

Indad  ,indad,  det  er  ordet! 
Did  går  vejen.  Der  er  sporet. 
Eget  hjerte  —  det  er  kloden, 
nyskabt  og  for  Gudsliv  moden. 

Christen  Kold  havde  store  pædagogiske  evner,  og  hvis 
vi  bare  kunne  opelske  disse  evner  hos  hinanden,  ville  vi 
være  i  stand  til  at  hjælpe  vore  medmennesker  til  at  fri- 
gøre sig  selv.  Hvis  vi  som  klasseledere  og  talere  kan  gøre 
stoffet  så  levende,  at  folk  får  lyst  til  at  gå  hjem  og  læse 
lektien,  er  vi  nået  et  stort  skridt  fremad. 

Kristus  sagde:  »I  skal  kende  sandheden,  og  sandheden 
skal  frigøre  jer.«  Vi  læser  i  Lære  og  Pagter  84:45 — 47:  »For 
Herrens  ord  er  sandhed,  og  hvad  der  er  sandhed,  er  lys, 
og  hvad  der  er  lys,  er  ånd,  ja,  Kristi  Ånd.  Og  Ånden  giver 
hvert  menneske,  som  kommer  til  verden,  lys,  og  Ånden 
oplyser  hvert  menneske  i  verden,  der  lytter  til  hans  røst. 
Og  enhver,  der  lytter  til  Åndens  røst,  kommer  til  Gud,  ja, 
til  Faderen.« 

Vi  må  lære  at  lytte  til  åndens  røst,  og  vi  må  lære 
vore  medmennesker  at  lytte  til  åndens  røst.  Vi  må  lære 
folk  at  elske  det  gengivne  evangelium.  Vi  må  lære  folk  at 
elske  dette  dejlige  land,  som  Herren  har  givet  os  at  leve  i, 
og  som  har  betydet  så  meget  for  vore  slægter.  Vi  må  lære 
folk  at  elske  den  slægt,  de  er  rundet  af.  Disse  ting  i  for- 
bindelse med  en  forståelse  af  hvem  vi  selv  er,  og  hvad  vi 
kan  blive,  er  svaret  på  vor  tids  psykologiske  sygdomme  og 
rastløshed. 

Hvis  vi  ,er  villige  til  at  løfte  en  flig  af  sløret  for  vore 
medmennesker,  vil  Lucifers  høst  blive  ringere. 

Alvin  R.  Dyer  har  sagt:  »Jeg  har  altid  følt,  at  hvis  man 
i  alle  hjerter  og  sind  kunne  indpode  grundene  til  at  gøre 
noget  og  formålet  bag  det,  behøver  vi  ikke  at  bekymre  os 
over,  hvad  vedkommende  ville  gøre.«  Jeg  føler  selv,  at  det 
er  det,  hele  sagen  drejer  sig  om,  og  at  det  er  der  vi  svig- 
ter; flere  af  de  programmer  som  Kirken  i  dag  har  i  gang, 
er  for  at  vi  bedre  skal  kunne  forstå  baggrunden  for  det 
hele. 

Hans  Larsen. 

Nadververs  for  maj  og  juni: 

»Og  det  skal  I  altid  gøre  for  dem, 
som  omvender  sig  og  bliver  døbt  i  mit 
navn.«   (3  Nephi  18:11). 

Søndagsskolesang  for  maj: 

»Daggryets  stråler«.  (Nr.  137  i  den 
blå  sangbog). 

Søndagsskolesang  for  juni: 

»Kom,  sorgbetyngte  sjæl«.  (Nr.  132 
i  den  blå  sangbog). 


Du  er  kaldet  I  il  at  tjene 


Alle  funktionærer  i  Søndagsskolen,  skulle,  når  dette 
nummer  af  STJERNEN  udsendes,  have  modtaget  et  eksem- 
plar af  det  lille  hefte  med  titlen  »DU  ER  KALDET  TIL 
AT  TJENE«  —  og  alle  sekretærer  skulle  tilligemed  have 
modtaget  en  »Sekretærvejledning  i  udfyldelse  af  måneds- 
rapporter« (denne  vejledning  har  såvel  Søndagsskolefor- 
standerskabet,  som  Grenspræsidentskabet  også  modtaget). 

Heftet  »DU  ER  KALDET  TIL  AT  TJENE«  er  et  godt 
ord  med  på  vejen,  til  større  forståelse  af  det  kald,  som 
vi  hver  især  har  fået  —  og  modtaget.  Der  findes  mange 
guldkorn  i  denne  bog,  nøjes  ikke  med  at  læse  den  igen- 
nem blot  én  gang,  men  læs  den  atter  og  atter,  thi  erfa- 
ringen viser,  at  man  høster  større  kundskab  og  forståelse 
for  hver  gang  man  læser  den! 

»Sekretærvejledningen«  benyttes  ikke  i  den  udstræk- 
ning, som  det  var  ønskeligt;  der  er  alt  for  mange  fejl, 
som  går  igen,  skønt  fejlene  er  blevet  påtalt,  med  retur- 
nering af  den  forkerte  rapport  —  men  næste  måned  fore- 
kommer de  samme  fejl  igen!  Dette  har  nu  gentaget  sig  i 
nogle  måneder  —  resultatet  er  en  så  afgjort  forbedring 
de  fleste  steder,  men  nogle  enkelte  kniber  det  stadig  med. 
Jeg  ved  godt,  at  det  ikke  altid  er  morsomt  at  blive  gjort 
opmærksom  på  sine  fejl,  men  man  bør,  mener  jeg,  tage 
imod  en  sådan  rettelse  med  taknemmelighed,  thi  man  læ- 
rer jo  deraf,  man  lærer  at  gøre  det  rigtigt  —  og  man  har 
ingen  som  helst  ret  til  at  blive  fornærmet  eller  vred  (det 
skulle  da  lige  være  på  sig  selv),  for  rettelse  af  fejl  er 
lærdom  om  at  »gøre  hvad  er  ret«,  som  den  Allerhøjeste 
■ —  vor  Fader  i  Himlen  —  ønsker  det  skal  være,  og  der  er 
vel  ingen  grund  til  at  være  sur  på  Ham,  fordi  Han  har 
åbenbaret  hvorledes  det  skal  være.  I  Johannes  Åbenbaring 
20:12,  står  der  følgende:  »Og  jeg  så  de  døde,  de  store  og 
de  små,  stående  for  tronen,  og  bøgerne  blev  åbnet,  og  den 


anden  bog  blev  åbnet,  som  er  livets  bog;  og  de  døde  blev 
dømt  efter  det,  som  var  skrevet  i  bøgerne,  efter  deres  ger- 
ninger. « 

I  Lære  og  Pagter  128:7  står  der  til  ovennævnte:  »Af  dette 
skriftsted  kan  I  se,  at  bøgerne  blev  åbnet,  og  at  en  anden 
bog  blev  åbnet  som  var  livets  bog.  Men  de  døde  blev  dømt 
efter  det,  der  var  skrevet  i  bøgerne,  efter  deres  gerninger. 
Følgelig  må  de  bøger,  der  her  omtales,  være  bøger,  som 
indeholder  fortegnelser  over  deres  gerninger  og  henviser 
til  optegnelser,  der  føres  på  jorden.  Og  den  bog,  der  er 
livets  bog,   er  den   optegnelse,   som  føres   i  himlen.« 

Videre  står  der  i  vers  8:  »Hvad  I  optegner  på  jorden, 
skal  blive  optegnet  i  himlen,  og  hvad  I  ikke  optegner  på 
jorden,  skal  ikke  blive  optegnet  i  himlen.« 

Det  vil  heraf  ses,  at  det  ikke  bare  er  om  i  huj  og  hast 
at  få  navne  skrevet  ned,  som  man  finder  det  for  godt.  Den 
der  er  sekretær,  har  det  ansvar,  at  alt  er  ganske  nøjagtigt, 
både  navne,  dato,  klokkeslet  og  hvilket  emne,  der  er 
blevet  behandlet  —  der  lægges  stor  vægt  på  optegnelser 
her  i  Kirken,  og  disse  skulle  gerne  kunne  tåle  sammen- 
ligning med  den,  der  bliver  skrevet  i  himlen.  Disse  skrift- 
steder bør  vi  alle  tænke  meget  over,  da  de  henviser  til 
den  orden  og  disciplin,  som  ønskes  her  i  Kirken,  der  er 
nøje  fastsatte  retningslinier,  for  hvorledes  alt  skal  gøres 
—  husk!  dette  er  GUDS  Kirke  —  og  den  er  ikke  nogen 
forvirringens  Kirke.  Jeg  har  skrevet,  eller  sagt  det  før, 
men  vil  gerne  gentage  det:  »Profeten  Joseph  Smith  har 
fået  overdraget  at  organisere  denne  Kirke,  han  har  fået 
det  ved  direkte  åbenbaring  fra  Gud,  vor  Fader  i  Himlen, 
denne  åbenbaring  og  ledelse  har  fortsat  ned  igennem 
tiderne  ved  de  forskelige  Profeter,  til  i  dag,  hvor  åben- 
baring og  lederskab  gives  til  vor  Profet  David  O.  McKay, 
direkte  fra  vor  Fader  i  Himlen.  Da  vor  Profet  ikke  kan 

gå  direkte  til  alle  med  de  budskaber  han  får,  hvilket  vil 
være  ganske  uoverkommeligt,  er  der  i  Kirken  skabt  en 
organisation,  som  skal  formidle  disse  budskaber.  Der  er 
sat  søstre  og  brødre  i  forskellige  stillinger  til  at  videre- 
bringe de  opgaver,  som  der  gives  til  os  fra  Gud  igennem 
vor  Profet  — -  således  at  Guds  værk  fortsat  kan  bestå  —  og 
gå  fremad.« 

Vi  kan  af  alt  dette  gøre  os  klart,  at  vi  overhovedet  ingen 
ret  har  til  at  sjuske  eller  sløse  med  tingene.  Både  du  og| 
jeg  er  små  led  i  denne  store  kæde,  og  ingen  af  os  har 
lov  til  at  gøre  den  svag,  ved  at  ryste  på  hovedet  eller  ved 
at  opponere,  for  hvis  man  ikke  lige  på  øjeblikket  fatter 
tingene  - — ■  ja,  så  er  der  også  rådet  bod  på  dette,  der  er 
altid  et  sted  hvor  man  kan  henvende  sig  og  få  hjælp. 

Der  er  flere  grene,  som  udfører  det  nye  Fællesrecita- 
tionsprogram  og  som  er  meget  glade  for  det  —  det  er  jo 
noget  nyt  —  et  nyt  indslag  i  programmet  for  os  her  i 
Danmark,  men  på  længere  sigt  vil  det  blive  til  stor  vel- 
signelse for  mange.  Det  er  et  program,  som  er  til  stor 
hjælp  for  kommende  missionærer  (og  dem  skulle  vi  jo 
gerne  kunne  kalde  mange  af),  og  jeg  beder  jer  inderligt 
om,  hvis  I  ikke  allerede  er  begyndt  derpå,  da  at  få  dette 
program  startet  i  jeres  Gren  allerede  fra  næste  faste- 
søndag. 

Der  er  jo  ikke  så  mange  dage,  til  vi  mødes  igen  —  til 
en  konference  —  og  jeg  glæder  mig  virkelig  til  at  mødes 
med  alle  mine  Søndagsskolemedarbejdere,  både  i  Jyllands 
og  Københavns  Distrikter,  som  har  været  igennem  tre  slid- 
somme måneder,  hvor  I  er  blevet  »hundset«  lidt  med  — 
hvor  der  er  blevet  vendt  lidt  op  og  ned  på  de  »vanlige« 
ting  —  men  alt  ialt  for  mig  tre  dejlige  måneder,  hvor  vi 
har  måttet  slide  sammen,  men  også  opnået  gode  resulta- 
ter sammen,  resultater,  som  for  den  enkelte  måske  ikke 
er  så  synlige  i  dag,  men  inden  næste  konference  vil  mange, 
når  de  ser  tilbage,  kunne  overbevise  sig  om  at  der  er  sket 
en  forandring  —  til  det  bedre.  Jeg  vil  i  denne  forbindelse 


gerne  have  lov  til  at  slå  et  gevaldigt  slag  på  trommen  for 
det  blad  som  du  læser  i  lige  i  dette  øjeblik  —  nemlig 
STJERNEN  —  her  på  disse  søndagsskolesider  vil  meget 
stof  fremkomme,  til  gavn  og  gensidig  forståelse  af  de  ting, 
som  vi  skal  løse,  til  velsginelse  for  så  mange,  der  vil  blive 
trykt  oplysende  og  opbyggende  artikler  samt  meddelelser 
fra  Instructor  m.  v.  og  så  ville  det  jo  være  rart,  om  alle 
vore  søndagsskolefunktionærer  abonnerede  på  STJERNEN 
og  derfra  henter  megen  god  hjælp.  Jeg  opfordrer  alle  søn- 
dagsskolef 01  standere  til  at  agitere  for  et  sådant  abonne- 
ment, det  vil  så  afgjort  blive  til  glæde  for  alle  parter. 


Svar  på  gentagne  spørgsmål 

Formødet  for  Søndagsskolen  skal  altid  afholdes. 

Præstedømmet  skal  altid  åbne  med  bøn. 

Til  nadververset  skal  benyttes  det  trykte  for-  og  efter- 
spil, som  står  i  STJERNEN  —  ikke  de  sidste  strofer  af 
den  sang,  der  lige  er  sunget. 

Klassetiden  skal  vare  i  45  minutter. 

Der  må  kun  benyttes  orgel  til  Søndagsskolen  —  andre 
musikinstrumenter  i  forbindelse  med  orgel  må  ikke  be- 
nyttes; hvor  intet  orgel  er,  benyttes  der  klaver. 

Hele  sangen  bør  synges,  og  ikke  blot  de  to  første  vers, 
eller  tre. 

Der  må  ikke  gives  »underholdning«  i  søndagsskoletiden, 
hverken  før  eller  efter  klassedeling  (herunder  sang  og 
musiknumre),  bortset  fra  de  specielle  programmer,  der 
udsendes  fra  Hovedbestyrelsen. 

Begynd  altid  præcis  —  uanset  om  der  mangler  den  ene 
eller  den  anden! 

Med  denne  artikel  ønskes  I  alle  et  »på  gensyn  til  Kon- 
ferencen« ! 

E.  Nordby  Larsen, 
Hovedbestyrelsen. 


månedens   Skriftsted 


Skriftsted  for  den  3.  juli  1966.  —  Kursus  7. 
MISSIONÆRSKRIFTSTED,  DER  SKAL  LÆRES  UDENAD 
Reference:   Matt.  21:21. 

»Jesus  svarede  og  sagde  til  dem:  »Sandelig  siger 
jeg  eder:  Hvis  I  har  tro  og  ikke  tvivler,  vil  I  ikke 
alene  kunne  gøre  dette  med  figentræet,  men  om  I  så 
ville  sige  til  dette  bjerg:  'Løft  dig  op  og  kast  dig  i 
havet,'  så  skal  det  ske.«« 

Skriftstedets   baggrund. 

Dagen  efter  ,at  Jesus  havde  jaget  vekselererne  ud  af 
templet  i  Jerusalem,  gav  Han  sine  disciple  en  betydnings- 
fuld lektie  om  tro. 

Han  havde  tilbragt  natten  i  Bethania,  og  da  Han  vendte 
tilbage  til  Jerusalem  om  morgenen,  blev  Han  sulten.  Han 
så  et  figentræ,  som  Han  kom  gående.  Han  gik  hen  til 
træet,  idet  Han  tænkte  på  at  spise  nogle  af  fignerne,  men 
fandt  at  der  ikke  var  nogen  frugt  på  træet,  kun  blade. 
Da  gjorde  Jesus  noget,  der  viste  kraften  af  Hans  usædvan- 
lige tro. 

Han  sagde,  at  figentræet  aldrig  mere  ville  komme  til  at 
bære  frugt.  Med  det  samme  begyndte  træet  at  visne  og 
udtørres.  Disciplene,  der  var  sammen  med  Jesus,  var  lam- 
slåede   over,    at    træet    visnede    og    udtørredes    på    Jesu 


befaling.  Det  var  gennem  troen,  at  det  havde  været  muligt 
for  Jesus  at  gøre  dette. 

Jesus  forklarede  da  sine  disciple,  at  hvis  de  havde  tro 
og  ikke  tvivlede,  kunne  også  de  ikke  alene  gøre  hvad  Han 
Han  havde  gjort,  men  endda  befale  et  bjerg  at  kaste 
sig  i  havet,  og  bjerget  ville  gøre  det.  Jesus  gik  videre 
med  at  fortælle  dem,  at  hvad  de  end  ønskede  i  en  bøn, 
kunne  de  modtage,  hvis  de  virkelig  troede  de  kunne.  Dette 
var  en  vidunderlig  lektie  angående  tro. 

Missionærers   brug  af  skriftstedet. 

Dette  er  et  godt  skriftsted  at  lære  udenad  og  altid  hu- 
ske, fordi  det  er  et  vigtigt  missionærskriftsted.  Når  missio- 
nærer finder  mennesker,  som  ikke  ønsker  at  høre  om  evan- 
geliet, holder  de  husmoder  med  dem  og  giver  dem  lek- 
tier. En  af  lektierne  er  om  evangeliets  første  principper. 
Efterhånden  som  folk  lærer  om  kirken,  tror  mange  af 
dem  på,  at  hvad  missionærerne  fortæller  dem  er  sandt. 
Det  virkelig  at  tro  på  noget,  at  være  oprigtigt  overbevist 
om,  at  man  kan  udføre  noget,  er  tro.  Før  folk  kan  blive 
døbt  og  indtræde  i  kirken,  må  de  forstå  vigtigheden  af 
tro  og  lære  at  bruge  den  i  deres  eget  liv.  Missionærer  bru- 
ger Mat.  21:21,22  at  henvise  til  angående  vigtigheden  af 
at  have  tro. 

Betydning  for  vort  liv. 

I  det  jordiske  liv  kan  vi  ikke  huske,  at  vi  før  har  levet 
i  Vor  Himmelske  Faders  nærhed.  Denne  erindring  er  i 
klogskab  borttaget  for  at  give  os  mulighed  for  at  udvikle 
tro  og  lære  lydighed. 

Selvom  vi  ikke  kan  se  vor  Himmelske  Fader,  ved  vi,  at 
Han  eksisterer,  fordi  vor  tro  fortæller  os,  at  Han  gør. 

Tro  er  ikke  bare  betydningsfuld  ved  at  hjælpe  os  til  at 
vide,  at  vor  Himmelske  Fader  og  Jesus  eksisterer,  og  at 
den  bedste  måde  at  leve  på  er  i  overensstemmelse  med 
evangeliets  plan,  men  tro  er  betydningsfuld  for  hele  vort 
liv  dag  efter  dag.  Små  børn  lærer  at  gå,  fordi  de  tror  de 
kan.  Ældre  børn  lærer  at  gøre  mange  ting,  fordi  de  tror 
på,  at  de  kan. 

Tro  er  ligesom  omvendelse  et  vigtigt  princip  for  al  ud- 
vikling. Veludviklet  tro  kan  udføre  det  tilsyneladende 
umulige  —  som  i  tilfældet  med  det  visnede  figentræ.  Når 
ældsterne  velsigner  de  syge,  og  de  bliver  raske,  tror  nogle 
folk  at  sådan  en  vidunderlig  ting  er  næsten  umulig.  I  vir- 
keligheden er  intet,  der  er  retfærdigt,  godt,  egnet  eller  i 
overensstemmelse  med  de  evige  love,  umuligt  for  en  per- 
son, som  har  stor  tro  —  og  hvemsomhelst,  gammel  som 
ung,  kan  udvise  stor  tro,  hvis  han  har  et  virkeligt  ønske 
herom,  beder  meget  og  lever  i  retfærdighed. 

Forslag  til  2xh-minuts  talen. 

1.  Udtag  vedkommende  til  talen  flere  uger  før  den  søn- 
dag, hvor  den  skal  holdes.  Foreslå  forældrene  at  dis- 
kutere tro  med  barnet  hjemme  og  henvis  til  trosfrem- 
mende  oplevelser.  Hjælp  barnet  til  at  forstå,  hvad  tro 
er,  og  se  den  virke  i  dets  eget  liv. 

2.  Hjælp  eleven  med  at  forberede  sin  tale  —  lav  en 
disposition  mindst  to  uger  før  talen  skal  fremføres. 
Han  skal  opmuntres  til  at  tale  over  dispositionen  og 
bruge  sine  egne  ord.  Skriv  ikke  talen  for  ham.  Giv  ham 
en  god  baggrund  angående  tro.  Så  ved  at  bruge  en 
disposition,  opmuntres  han  til  at  udvikle  sin  tale  ved 
at  »låne«  fra  sine  egne  oplevelser.  Dette  tager  altsam- 
men tid,  men  vil  blive  en  meget  værdifuldere  og  lære- 
rig oplevelse  for  barnet. 

3.  Følgende  disposition  til  talen  kan  bruges: 

a.  Citér  Matt.  21:21.  Angiv  skriftstedets  baggrund. 

b.  Fortæl,  hvordan  missionærer  bruger  skriftstedet. 

c.  Fortæl  om  troens  vigtighed  for  vort  liv. 

d.  Kom  med  en  personlig  historie  eller  beskriv  en 
hændelse,  hvor  usædvanlig  stærk  tro  bliver  illustre- 
ret. 

4.  Et  sideløbende  projekt  kan  bidrage  til  at  give  inter- 
esse for  at  øve  og  udføre  talen.  Hvordan  ser  et  figen- 
træ ud?  I  områder,  hvor  der  ingen  figentræer  er,  kan 
et  billede  af  et  virke  interessant.  Eleven  kan  tegne  et 
stort  figentræ  på  et  stykke  karton.  På  den  anden  side 
kan  der  være  et  billede  af  et  visnet  figentræ.  Disse  teg- 
ninger kan  bruges  af  eleven,  når  han  indleder  sin  tale. 

Skriftsted  til  d.  3.  juli  1966  —  Kursus  13. 

Reference:  Alma  40:23. 

»Sjælen  skal  igen  komme  til  legemet  og  legemet  til 
sjælen;  ja,  og  hvert  lem  og  led  skal  igen  komme  til 
sit  legeme;  ja,  der  skal  endog  ikke  gå  et  hår  af  hovedet 
tabt,  men  alle  ting  skal  atter  komme  til  deres  rette 
og    fuldstændige    sammensætning.« 

Forslag  til  21/2-minuts  talen. 

Følgende  kommentarer  er  ikke  ment  som  elevens  tale. 
Lærer  og  forældre  skulle  insistere  på,  at  eleven  forbereder 


sin  egen  tale  ved  at  bruge  sine  egne  ideer  og  sine  egne 
ord. 

I  dette  skriftsted  taler  Alma  til  sin  søn,  Corianton.  Han 
fortæller  Corianton,  at  opstandelsen  vil  blive  universel. 
Måske  er  den  eneste  anden  ting,  der  er  lige  så  omfatten- 
de som  opstandelsen,  døden.  »Thi  ligesom  alle  dør  i  Adam, 
således  skal  også  alle  levendegøres  i  Kristus.«  (I.  Kor. 
15:22).  Ja,  alle  vil  opstå.  Det  betyder  intet,  hvorvidt  en 
person  er  retfærdig,  ond  eller  ligegyldig,  han  skal  opstå. 
Døden  kommer  til  mennesket  hvad  det  end  gør,  og  gen- 
foreningen af  ånd  og  legeme  er  givet  til  mennesket  som 
en  gave  fra  vor  Herre  og  Frelser,  Jesus  Kristus.  Han  alene 
havde  magten  til  at  bryde  dødens  lænker.  Dette  har  Han 
gjort. 

Ikke  alle  mennesker  vil  opstå  på  samme  tid.  Der  vil 
komme  to  store  opstandelser.  Den  første  vil  være  de  ret- 
færdiges opstandelse.  Den  næste  vil  være  den  anden  og 
de  uretfærdiges  opstandelse.  Hvis  vi  ærer  og  respekterer 
de  pagter  vi  har  gjort  og  gør  med  vor  Frelser,  har  vi  fået 
det  løfte  ,at  vi  vil  komme  frem  i  den  første  opstandelse. 
Hvor  herligt  dette  øjeblik  vil  være,  kan  nogen  vel  næppe 
forestille  sig,  men  tanken  om  det  fylder  sandelig  sjælen 
med  kærlighed  og  taknemmelighed  overfor  Ham,  som  over- 
vandt døden.  Hvor  beærede  er  vi  ikke,  ved  at  vi  har  fået 
den  store  velsignelse  at  kune  påtage  os  Hans  store  og 
hellige  navn. 

Som  Alma  fortæller  os  i  dette  skriftsted,  vil  der  med  op- 
standelsen komme  legemlig  fuldkommengørelse.  Vi  ved, 
at  i  dette  liv  lider  mange  af  sygdom  og  deformitet  på 
sind  og  krop.  Somme  tider  har  vi  disse  kødets  skrøbelig- 
heder fra  fødslen,  og  somme  tider  komme  de  på  grund 
af  en  ulykke.  Det  betyder  i  virkeligheden  intet,  hvordan 
ulykken  kom  eller  hvor  alvorlig  den  måtte  være;  vore  le- 
gemer vil  blive  gengivet  til  deres  perfekte  form.  Der  er 
sagt,  at  » .  . .  der  skal  endog  ikke  gå  et  hår  af  hovedet 
tabt.« 

Når  vi  tænker  på  de  store  velsignelser,  der  er  beredt 
for  os,  må  vi  ikke  føle,  at  arbejdet  ikke  er  nødvendigt  for 
vor  lykke  i  livet  udover  graven.  Det  bliver  vor  pligt  og 
sandelig  vort  ønske  at  opnå  selvbeherskelse  og  renhed. 
Vi  får  at  vide,  at  ».  .  .  vi  skal  fremstilles  for  Gud  med 
samme  bevidsthed,  som  vi  har  nu  og  med  klar  erindring 
om  al  vor  skyld.«  (Alma  11:43).  Vi  får  også  at  vide,  at 
den  samme  ånd,  som  besidder  vort  legeme  i  dette  liv, 
vil  have  magt  til  at  besidde  vort  legeme  i  den  evige  ver- 
den. (Alma  34:34). 

Lad  os  da  takke  vor  Fader  i  Himlen  for  Hans  enbårne 
Søns,  Jesu  Kristi  mission.  Lad  os  leve  et  liv  i  påskønnelse 
ved  altid  at  følge  vor  Frelser,  og  give  videre  til  andre  af 
den  rigdom,  som  han  skænker  os  igennem  dette  fælles- 
recitationsprogram.  Enhver  lærer  og  lærerinde  bør  tage 
dette  program  så  alvorligt,  at  de  netop  dyrker  det  på  den 
måde,  som  det  er  foreskrevet,  nemlig  at  diskutere  den 
opgave  som  eleven  har  fået,  med  forældrene,  og  bede  om 
deres  hjælp  til,  at  eleven  må  kunne  forstå  vigtigheden  af 
dette  program  —  og  for  dig  og  for  mig  gælder  det  stadig 
— :  »DU  ER  KALDET  TIL  AT  TJENE«. 

I  ønskes  alle  fortsat  glæde  og  lykke  med  dette  program! 

E.   Nordby  Larsen, 
Søndagsskolens  Hovedbestyrelse. 

Gensidig  Uddannelses  Forening 


I  l>TI\OICI> 

Hvad  skal  der  ske  til  sommer  og  hvorfor? 

Lad  os  begynde  med  hvorfor:  Fordi  de  unge  i  flere  år 
har  haft  lyst  til  at  lære  hinanden  at  kende  i  de  omliggende 
lande. 

I  Amerika  har  man  i  mange  år  holdt  ungdomskonferen- 
cer med  deltagelse  fra  hele  Amerika,  i  Tyskland  har  man 
længe  haft  sommerlejr  for  alle  tysktalende  lande,  og  sid- 
ste sommer  afholdtes  under  ledelse  af  apostel  Benson  den 
første  fællestyske  ungdomskonference,  »Freud-Echo«,  med 
deltagere  fra  Tyskland,  Østrig  og  Schweiz. 

Sådanne  sammenkomster  giver  et  videre  udsyn  og  lej- 
lighed til  at  slutte  mange  nye  venskaber.  Lad  os  lære  af 
hinanden  og  prøve  at  forstå  vore  forskellige  livsformer 
og  mange  sprog,  der  dog  ligger  så  nær  hinanden. 

Hvad  skal  der  ske?:  Først  og  fremmest  er  der  jo  forbe- 
redelserne, som  kræver  indsats  af  os  alle,  både  unge  og 
ledere.  Husk  på  det,  begge  parter,  og  skøn  på  hinandens 
anstrengelser,  lad  os  hjælpe  og  opmuntre  hinanden,  og 
tag  ikke  det  hele  alt  for  tungt,  det  er  jo  ikke  en  krig, 
men  et  hyggeligt  samvær  vi  forbereder.  Aktiviteter  har  vi 
længe  haft  i  G.U.F.,  denne  gang  får  de  ligesom  lidt  mere 
mening,  især  for  dem  som  skal  deltage.  Men  de  er  også 
gavnlige  og  udviklende  for  dem,  der  ikke  kan  komme  med. 
At  synge,  danse  og  spille  komedie  er  altsammen  noget, 
der  frigør  mennesket  og  giver  glæde;  sport  øger  det  fysi- 
ske velbefindende,  og  selv  om  en  ung  pige  ikke  deltager 
i  FESTINORD,  vil  hun  da  alligevel  have  glæde  af  at  sy 
en  kjole,  der  kan  komme  med  i  opvisningen  til  distrikts- 
konferencen. 

Alle  unge  kan  deltage  i  aktiviteterne  (hvis  de  følger 
reglerne),  for  alle  har  jo  mulighed  for  at  være  med  til 
distriklskonferencen,  hvor  konkurrencer  i  så  mange  akti- 
viteter som  muligt  vil  blive  afviklet,  de  øvrige  må  afhol- 
des i  tiden  omkring  konferencen.  Vi  kan  trods  gode  for- 
beredelser og  fin  kvalitet  ikke  alle  komme  til  at  repræsen- 
tere Danmark  i  Stockholm.  Det  ville  naturligvis  være  det 
morsomste,  men  —  vi  er  nødt  til  at  vælge  det  antal,  som 
vi  skal  møde  med,  så  nu  gælder  det  at  vise  den  gode 
sportsånd.  »TAB  OG  VIND  MED  SAMME  SIND«,  også  hvis 
I  stadig  synes  I  er  bedre  end  vinderne.  Enhver  udvælgelse 
bliver  så  retfærdig  som  det  er  menneskeligt  muligt.  Dom- 
merembedet er  en  uriaspost,  vi  vil  ikke  gøre  det  van- 
skeligere for  dem. 

Hvis  I  ikke  bliver  blandt  de  udvalgte,  der  skal  repræ- 
sentere landet  i  en  af  aktiviteterne,  tro  så  ikke,  at  I  hel- 
lere må  blive  hjemme.  Der  skal  nok  blive  dejlige  oplevel- 
ser for  alle. 


Kort  G.U.F.  Nyt 


Følgende  cirkulærer  er  udsendt  siden  de  i 
sidste  nummer  nævnte: 

Skema  over  Grenens  medlemmer  mellem  14 
og  26. 

Brev  til  Grenspræsidenterne. 

Sport  II   (til  alle). 

Individuelt  Dueligheds-skema  (til  alle). 

Erindringsliste    (til  bestyrelserne). 

Resumé  (til  distrikts-bestyrelserne). 

Sommerferie  i  G.U.F.?  (til  bestyrelserne). 

Plakatkonkurrencen  er  blevet  forlænget,  så 
at  plakater,  der  ophænges  i  grens-lokalerne 
senest  den  10.  maj  kan  deltage  i  bedømmel- 
sen ved  distrikts-konferencerne. 

2.  rate  af  tilmeldelses-gebyret,  kr.  35, — , 
forfalder  1.  maj.  Når  dette  beløb  er  indbetalt, 
vil  der  snarest  blive  tilsendt  den  enkelte  et 
deltagerkort.  Hver  enkelt  må  nu  tale  med 
bestyrelsen  om,  hvordan  han  ønsker  at  rejse 
til  Stockholm,  og  å-conto-beløb  indbetales  til 
imødegåelse  af  udgifterne  dertil. 

Er  DU  endnu  ikke  tilmeldt  til  Ungdoms- 
stævnet  i  Stockholm?  Tal  i  så  fald  straks 
med  GUF-bestyrelsen,  om  du  måske  endnu 
kan  komme  med? 

Fører  DU  dit  eget  atletik-dueligheds-skema? 
Det  fås  hos  bestyrelsen,  gratis. 


Her  er  hvad  der  bydes  på:  Rundtur  i  Stockholm  for  alle. 
Hold.  jer  nu  ikke  bare  til  dem  I  plejer  at  tale  med  der- 
hjemme, men  lær  jeres  skandinaviske  naboer  at  kende. 
Om  aftenen  er  der  lejrbål,  hvor  det  også  er  meningen, 
at  vi  skal  blive  rystet  sammen.  Her  vil  der  være  under- 
holdning fra  alle  fire  lande. 

De  øvrige  dage  kommer  sporten,  hvor  vi  må  ud  og  heppe 
vore  egne,  ballet,  som  også  er  en  fællesaktivitet  —  og  dan- 
seøvelser med  de  øvrige  deltagere,  road-show,  kvartetter 
og  trior,  koncerten,  danse-festivalen  og  mannequin-op- 
visningen, som  altsammen  ikke  er  noget  værd  uden  et 
opmærksomt  og  lydhørt  publikum. 

Og  endelig  konferencens  hovedmøde  om  søndagen  med 
vidnesbyrdmøde  for  de  unge. 

Lad  os  alle  hjælpe  hinanden  med  at  få  en  herlig  ople- 
velse, lad  os  være  gode  kammerater,  sig  ikke  nej,  hvis  I 
bliver  bedt  om  at  påtage  jer  forskellige  hverv,  f.  eks. 
som  hjælper  med  omklædningen  ved  dansen  eller  road- 
showet  eller  et  hvilket  som  helst  andet  sted,  hvor  hjælp 
kan  behøves.  Se  hver  især  efter,  at  jeres  sovesale  er  or- 
dentlige, hjælp  lederne,  så  det  kan  blive  en  fornøjelsestur 
for  alle. 

God  fornøjelse! 

G.U.F.s  Hovedbestyrelse. 

røriNM 

STOCKHOLM   30.6-3.71966 


Det  lille  svenske  hjørne: 

bete  sig  =  opføre  sig 

brus  =  sodavand 

limpa   =   dejligt  landbrød 

diska  =  vaske  op 

ledsen  =  ked   (af  det) 

diska   =   diskvalificere 

ledsen  på  =  vred  på 

vred  (et)    =  hane,  håndtag 

tos  (unge)    =  ung/lille  pige 

kille  =  fyr,  dreng 

skratta  =  le 

brak  as  støj 

redan  =  allerede 

redo  =  parat,  rede 

pigg  »=  livlig,  kvik 

vara  pigg  på  något  =  have  lyst  til  noget 

trottna   =   få  nok  af,  blive  træt  af 


V  IC  Æ  S  T  B  II O  n  iU  E  T 


Fædre,  sønvier  og  deres  præstedømme 


Hver  søndag  morgen  kan  man  se  mænd  og  drenge  på 
vej  til  grenens  mødehus.  De  er  på  vej  til  præstedømmets 
møde,  et  særligt  møde  som  holdes  for  dem,  der  har  præ- 
stedømmet. Mødet  er  i  lige  høj  grad  for  drenge  som  for 
mænd,  for  drenge  kan  også  have  præstedømmet. 

Mange  mænd  i  mange  kirker  går  til  den  kirke  de  tror 
på,  for  at  meditere,  for  at  få  instruktioner  eller  for  at 
dyrke  Gud.  Men  de  har  ikke  lejlighed  til  at  gøre  hvad 
mændene  i  Jesu  Kristi  Kirke  kan  gøre.  Dette  privilegium 
—  for  det  er  et  privilegium  —  har  at  gøre  med  forholdet 
mellem  en  mand  og  hans  egne  sønner.  Hvor  ellers  i  landet 
kan  en  fader  sige  til  sin  søn:  »Det  er  på  tide  at  vi  går  til 
præstedømmets  møde«?  Sammen  forlader  de  hjemmet, 
sammen  går  de  ind  i  bilen,  eller  hvis  de  bor  nær  nok  ved 
kirken  spadserer  de  sammen  til  præstedømmets  møde. 
Det  er  ikke  ofte  at  en  mands  modne  interesser  og  en 
drengs  halvvoksne  interesser  falder  sammen  eller  løber 
parallelt.  For  halvtreds  år  siden,  da  livet  var  mere  enkelt 
og  mere  landligt,  havde  mænd  og  drenge  ofte  fælles  for- 
mål, men  efterhånden  som  verden  blev  mere  mekaniseret 
og  livet  mere  bymæssigt,  blev  de  fælles  interesser  færre, 
indtil  de  ting  fædre  og  sønner  nutildags  udfører  i  fælles- 
skab virkelig  er  blevet  meget  få. 

Når  en  dreng  bliver  tolv  år  kommer  han  ind  i  præste- 
dømmet, og  ofte  ordinerer  hans  fader  ham  til  kaldet  som 
diakon.  Denne  dreng  er  endnu  ikke  blevet  halvvoksen. 
Han  føres  let  ind  i  fællesskabet.  I  denne  aktivitet  vil  fa- 
deren hver  søndag,  år  ud  og  år  ind,  have  nogle  få  øje- 
blikke, hvor  han  deler  de  fordele,  som  det  at  have  præste- 
dømmet giver,  med  sin  søn.  Dette  forhold  er  et  rent  mand- 
dreng-forhold. Det  overlades  moderen  at  tage  sig  af  de 
mindre  børn,  medens  disse  to  »mandfolk«  tager  af  sted 
sammen.  I  de  hundrede  uger  før  pubertetspresset  vokser, 
kan  en  fader  støbe  et  forhold,  som  kan  gøre  de  resteren- 
de tre  hundrede  eller  flere  uger  indtil  manddommen  til 
en  glæde  der  kan  nydes  i  stedet  for  noget  der  skal  ud- 
holdes. Det  er  en  klog  fader,  som  spadserer  med  sin  søn 
til  præstedømmets  møde  og  gør  det  til  en  lejlighed,  hvor 
de  kan  tale  sammen  som  mand  til  mand. 


Mange  fædre  finder  en  glæde  i  at  planlægge  og  foretage 
fiske-  og  jagtture  med  deres  sønner.  Dette  sker  ofte  højst 
engang  om  året.  Det  er  berigende  oplevelser.  På  disse 
ture  finder  fædre  og  sønner  virkeligt  kammeratskab;  ofte 
føler  drengen,  at  han  er  ved  at  blive  en  mand,  ved  at 
dele  en  mands  erfaringer.  Og  dog  går  fædre,  som  undlader 
at  tage  deres  sønner  med  til  præstedømmets  møde,  glip  af 
mange  anledninger,  som  de  har  til  at  blive  knyttet  tæt 
til  deres  sønner  gennem  aktivitet  i  præstedømmet. 

Den  ugentlige  spadseretur  (eller  køretur)  til  præstedøm- 
mets møde  er  blot  én  af  flere  anledninger  til  at  under- 
vise i  og  tale  om  præstedømmet.  En  anden  stor  lejlighed 
er  familie-hjemmeaftenen.  Denne  aften  under  præstedøm- 
met bliver  et  ugentligt  værksted  for  udøvelse  af  forholdet 
mellem  familiens  medlemmer.  Her  har  en  fader  atter  lej- 
lighed til  at  »vandre«  med  sin  søn,  der,  ligesom  han,  har 
præstedømmet. 

Den  kloge  fader  vil  skabe  mulighed  for  sin  søn  til  at 
udføre  ting,  der  omfatter  hans  præstedømme,  i  løbet  af 
familieaftenen.  Han  kan  sammen  med  sin  søn  planlægge 
aftenens  program.  Han  kan  give  drengen  lejlighed  til  at 
lede  familiens  møder,  være  den  ledende  i  aftenens  begi- 
venheder, og  han  skal  underkaste  sig  sønnens  ledelse  i 
dette  tidsrum.  Faderen  kan  nærme  sig  sin  søns  niveau, 
fordi  de  begge  ejer  denne  uvurderlige  gave.  De  har  præ- 
stedømmet. Ingen  trylleformular,  ingen  »Sesam,  luk  dig 
op«,  som  nogensinde  er  opfundet  af  menneskene,  har 
den  potentielle  kraft,  der  kan  åbne  en  drenge  hjerte  mod 
sin  fader,  som  denne  magt,  der  er  givet  af  Gud  til  fædre 
og  sønner,  har.  Så  enkel  er  anvendelsen  af  den,  at  de 
fleste  af  os  overser  den.  Og  senere  undrer  vi  os  så  over, 
hvor  vor  indflydelse  over  vore  drenge  gik  tabt. 

Fader  og  søn,  det  melkisedekske  præstedømme  og  det 
aronske  præstedømme,  mand  og  dreng  —  det  er  de  tre 
faser  i  et  forhold,  som  svejser  fader  og  søn  sammen  til 
et  arbejdshold  i  den  grundlæggende  del  af  Kirken,  hjem- 
met. 

(Fra  Improvement  Era,  februar  1966) 

^ROCMA^rC 


Forberedelse  til  præsidentens  komme 


Støjen  udenfor  huset  vækkede  Kristine,  hvad  gik  der 
dog  for  sig  derude?  og  hvorfor  havde  de  allesammen  så 
travlt  så  tidlig  på  morgenstunden?  Der  var  et  eller  andet, 
hun  havde  glemt,  og  det  var  hende  umuligt  at  komme  i 
tanker  om  det.  »Åh  jo,  nu  ved  jeg,  hvad  det  er!«  udbrød 
hun  pludselig.  »Broder  Snow,  som  er  kirkens  præsident, 
kommer  jo  i  morgen,  og  han  skal  sove  her  hos  os.  Det  er 
derfor,  John  har  så  travlt  derude  i  gården  med  at  banke 
tæpperne,  og  det  er  selvfølgelig  også  grunden  til,  at  alle 
de  andre  har  så  travlt,  selvom  klokken  kun  er  lidt  over 
seks.  Det  skal  vel  nok  blive  en  stor  oplevelse  at  få  en 
rigtig  profet  at  se.« 

Da  kom  hun  pludselig  i  tanker  om,  hvad  mor  havde 
sagt  dagen  i  forvejen!  Mor  sagde,  at  jeg  gerne  måtte  gå 
hen  i  kirken  og  hjælpe  dem  med  at  lave  guirlander  af 
papirsblomster,  som  de  skulle  bruge  til  at  pynte  med; 
hun  kom  i  en  fart  ud  af  sengen  og  skyndte  sig  at  klæde 
sig  på.  Inde  i  stuen  havde  mor  travlt  med  at  skure  gul- 
vet, hendes  søster  Nancy  var  i  færd  med  at  pudse  sølv- 
tøjet, og  tante  Hanne  havde  travlt  med  at  ælte  til  brød. 
Ude  i  haven  havde  far  og  Peter  travlt  med  at  rive  græs- 
plænen. Åh,  hvor  havde  de  dog  allesammen  travlt!  Der 
var  så  meget,  som  skulle  gøres,  inden  præsidenten  kom. 
Kristine  slugte  i  en  fart  sin  havregrød,  kyssede  sin  mor 
til  farvel  og  skyndte  sig  ned  til  kirken.  Der  var  allerede 
ti,  tolv  piger,  som  var  i  færd  med  at  lave  papirsblomster, 
og  de  voksne  havde  travlt  med  at  hænge  flag  op,  og  alle 
havde  travlt  med  at  pynte  mødesalen,  så  den  kunne  blive 
rigtig  smuk,  inden  præsidenten  kom.  Det  var  en  stor  be- 
givenhed i  den  lille  by,  som  aldrig  havde  haft  besøg  af 
nogen  af  præsidenterne  fra  kirken  før. 


Omsider  var  alle  papirsblomster  færdige,  alle  guirlander 
hængt  op,  og  Kristine  stod  i  døren  til  salen  og  beundrede 
det  alt  sammen  endnu  en  gang.  Det  ligner  slet  ikke  vor 
mødesal  mere,  her  er  så  smukt,  tænkte  Kristine  ved  sig 
selv.  Jeg  er  sikker  på,  at  præsident  Snow  nok  skal  blive 
glad  ved  det  alt  sammen. 

Da  hun  kom  hjem,  skinnede  hele  huset,  så  rent  var  der. 
Mor  og  Nancy  var  i  færd  med  at  skrælle  kartofler.  »Jeg 
er  sandelig  glad  for,  at  du  kom  hjem  nu«,  sagde  hendes 
mor,  »for  jeg  vil  gerne  bede  dig  stryge  mine  nye  pude- 
betræk, som  jeg  skal  bruge  til  præsidentens  seng,  jeg 
har  ikke  tid  til  selv  at  gøre  det.« 

»Men  mor,  jeg  har  aldrig  før  prøvet  at  stryge  pudebe- 
træk, jeg  plejer  jo  kun  at  stryge  lommetørklæder  og  ser- 
vietter for  dig«.  »Åh,  det  kan  du  skam  sagtens  gøre.  Og 
det  er  da  en  stor  ære  at  få  lov  til  at  stryge  præsidentens 
pudebetræk«.  Hvorefter  Kristine  meget  forsigtigt  strøg 
mors  nyeste  pudebetræk,  og  bagefter  hjalp  hun  med  at 
vaske  op  og  hjalp  mor  med  at  lave  mad,  bage  kager  og 
pudse  komfuret  og  andre  ting. 

Da  Kristine  den  aften  lå  i  sin  seng,  tænkte  hun:  »Jeg 
tror  aldrig,  jeg  har  haft  så  travlt  nogensinde,  men  jeg 
er  glad  for  at  hjælpe  til,  og  jeg  er  glad  for,  at  jeg  kan.« 

Jeg  tror,  at  mange  af  jer  børn,  der  går  i  Primary,  hjæl- 
per, hvor  I  kan  hjælpe,  og  jeg  er  sikker  på,  at  I  kan 
lide  det.  Tænk  på,  hvad  Kristine  hjalp  sin  mor  med.  Så 
næste  gang  I  skal  have  gæster,  så  husk  at  hjælpe  jeres 
mor  så  meget  I  kan. 


Hilsen 


Primary's  Hovedbestyrelse. 


»Far  ©g:  datter-fest«  i  København 


København  Centrum-Søndre  Grens  Primary  afholdt 
»Far  og  Datter-fest«  fredag  den  4.  marts  i  den  lille  kirke, 
»Villaen«,  på  Priorvej.  Det  var  pigerne  fra  Lihoma-klas- 
sen,  der  havde  inviteret  fædrene.  Der  var  10  piger  tilstede 
samt  en  lille  dreng  som  gæst. 

Festen  begyndte  med,  at  alle  sang  nr.  1,  »Jeg  takker 
dig,  Fader«,  og  Yvonne  Hentzen  åbnede  med  bøn. 

Derefter  underholdt  pigerne  med  nogle  sange  og  deres 
valgsprog,  og  så  blev  der  leget.  Efter  en  halv  times  tid 
blev  legen  afbrudt,  og  præsidentinden,  søster  Olsson,  kom 


med  20  åndelige  »Spørgsmål  og  svar«.  Kl.  20,25  gik  alle 
til  et  veldækket  bord,  pyntet  i  lyserødt,  Edda  Thorsteins- 
son  velsignede  maden.  Der  blev  serveret  snitter,  ost,  form- 
kage, småkager  og  marmelade  samt  urtete. 

Grenspræsidenten  for  Søndre  Gren,  broder  Vagn  Røder, 
takkede  præsidentinden  og  lærerinderne  i  Primary.  Piger- 
ne sang  en  sang  til  deres  fædre,  og  Susanne  Hentzen 
holdt  en  lille  tale  til  dem. 

Festen  sluttede  kl.  21,10  med  sangen  »Kan  et  lille  barn 
som  jeg«  og  bøn  ved  broder  Svend  Aage  Sønderby. 

Genealogietis  nye  succes-team: 

Familie-organisation  og  PRS 


Den  spændende  nyhed  indenfor  genealogien  er  Ane- 
tavle-Henvisningstjenesten  (PRS).  Denne  nye  tjeneste, 
som  tilbydes  af  Genealogical  Society  til  både  medlemmer 
og  ikke-medlemmer  af  Kirken,  blev  udtænkt  for  at  stimu- 
lere samarbejdet  mellem  enkeltpersoner  i  deres  eftersøg- 
ningsarbejde  og  opmuntre  til  at  udveksle  genealogiske 
oplysninger.  (Se  også  DEN  DANSKE  STJERNE  for  april 
1966,  side  82). 

Formålet  med  PRS  er  at  bringe  personer  sammen,  som 
har  de  samme  forfædre  og  som  udfører  genealogisk  efter- 
forskningsarbejde på  de  samme  linier.  Hovedformålet  med 
familie-organisationer  er  det  samme  —  at  sætte  folk,  som 
udfører  efterforskning  på  de  samme  linier,  i  kontakt  med 
hinanden. 

Familieorganisationers  genealogiske  program  har  i  høj 
grad  gavn  af  at  deltage  i  Anetavle-Henvisningstjenesten. 
Ved  hjælp  af  denne  verdensomspændende  service  skaber 
organisationerne  forbindelse  med  andre  PRS-deltagere, 
der  efterforsker  de  samme  familier  som  organisationen. 
Disse  enkeltpersoner  er  ofte  i  besiddelse  af  genealogiske 
oplysninger,  som  organisationen  ikke  har,  og  kan  give 
den  nye  ledetråde  i  efterforskningen.  Desuden  er  henvis- 
ninger, som  man  har  fået  fra  PRS,  udmærkede  emner  for 
nye  medlemmer  til  at  oprette  familie-organisationer. 

Familie-organisationer  registrerer  hos  PRS  gennem  de- 
res egen  PRS-repræsentant  —  en  person  valgt  af  organisa- 
tionen til  dette  arbejde.  PRS-repræsentanten  kan  være  fa- 
milie-organisationens genealog,  familie-repræsentanten  el- 
ler ethvert  andet  medlem  af  organisationen.  Når  man  regi- 
strerer, får  PRS-repræsentanten  et  PRS-nummer,  der  tje- 
ner som  organisationens  identifikationsnummer. 

Organisationen  registrerer  kun  de  anetavlelinier,  som 
organisationen  er  ansvarlig  for  ved  efterforskningen.  Ef- 
ternavne, stednavne  og  tidsperioder  fra  anetavlen  udgør 
registreringen.  Efter  registreringen  er  organisationen  beret- 
tiget til  at  anmode  om  efterforskning  i  PRS-arkivet  efter 
navne  og  adresser  på  andre  PRS-deltagere,  som  har  regi- 
streret lignende  oplysninger. 

Gennem  PRS  kan  familie-organisationer  måske  finde  ud 
af,  at  de  arbejder  på  samme  linier  som  andre  familie-orga- 
nisationer. Hvis  dette  sker,  kan  organisationerne  sætte 
sig  i  forbindelse  med  hinanden  og  koordinere  deres  efter- 
forskningsarbejde. 

Over  hele  verden  er  folk  ved  at  blive  stadig  mere  inter- 
esseret i  at  lære  mere  om  deres  familier.  Folk  ønsker  at 
vide  noget  om  deres  forfædres  liv  —  deres  beskæftigelse, 
hvad  de  udrettede,  hvad  deres  navne  var  og  hvor  de  le- 


vede. Når  folk  opdager  deres  forfædre,  synes  de  at  opdage 
sig  selv  og  er  bedre  i  stand  til  at  definere  deres  egne  mål 
og  vide  hvad  de  ønsker  og  venter  af  livet.  Efterhånden 
som  disse  personer  bliver  kendt  med  genealogi  og  slut- 
ter sig  til  familie-organisationer,  skaber  den  deraf  følgen- 
de hyppigere  kontakt  med  familiemedlemmer,  både  gen- 
nem personlig  kontakt  og  gennem  korrespondance,  en 
særlig  følelse  af  at  høre  til  familien  og  en  større  påskøn- 
nelse af  familiebånd.  Ved  at  arbejde  i  familie-organisatio- 
ner, bliver  folk  »familie-mindede«  og  føler  at  de  er  en  del 
af  et  stort  familieforetagende. 

Genealogiske  forskere  over  hele  verden  kæmper  for  at 
løse  efterforskningsproblemer  og  hungrer  efter  hjælp  fra 
andre  familiemedlemmer,  som  kan  dele  de  udgifter  og  den 
tid,  der  ofres  på  arbejdet,  og  dele  spændingen  ved  det  der 
findes.  PRS  virker  som  et  »vod«  —  ved  at  samle  forskere 
til  familie-organisationer.  Organisationerne  følger  dette  op 
ved  at  slutte  sig  til  disse  forskerne  og  koordinere  deres 
aktiviteter  med  organisationens. 

Begyndergenealogen  bør  finde  ud  af,  om  der  eksisterer 
familie-organisationer  for  de  familielinier,  han  har  i  sinde 
at  efterforske,  før  det  virkelige  efterforskningsarbejde 
påbegyndes.  Hvis  der  eksisterer  familieorganisationer,  og 
de  udfører  efterforskning  på  bestemte  områder  af  hans 
anetavle,  kan  begynderen  henvises  til  disse  områder,  hvor 
han  kan  gøre  bedst  nytte  med  den  tid  og  det  talent  han  har 
at  tilbyde. 

Samarbejde  ved  genealogisk  efterforskning  gennem  fa- 
milie-organisationen er  et  af  de  bedste  midler  til  at  udvide 
og  prøve  anetavler  og  samle  slægthistorie.  Familie-organi- 
sationen fremmer  efterforskningssamarbejdet  blandt  en- 
keltpersoner, der  forsker  på  de  samme  familielinier,  giver 
lejlighed  til  at  specialisere  sig  ved  efterforskningen,  samler 
tid  og  pengemidler,  formidler  den  bedste  brug  af  midlerne, 
og  nærer  kammeratskab  og  forståelse  blandt  sine  medlem- 
mer. 

Hvis  en  enkeltperson  opdager,  at  der  for  en  bestemt 
familie  ikke  findes  nogen  familie-organisation,  som  han 
kan  slutte  sig  til,  bør  han  tage  initiativet  til  at  samle 
medlemmerne  af  familien  med  henblik  på  at  danne  en 
familie-organisation. 

1.  Påbegynd  et  adressekartotek.  Det  første  skridt  bør 
være  at  samle  et  kartotek  over  adresser  på  familiens  med- 
lemmer —  tanter,  onkler,  fætre,  kusiner,  etc.  Adressebø- 
ger, lister  for  julekort,  telefonbogen,  etc,  er  gode  kilder 
at  starte  med. 

2.  Gå  på  besøg.  Så  mange  som  muligt  af  de  slægtninge, 

hvis  navne  findes  på  den  foreløbige  adresseliste,  bør  kon- 
taktes personligt.  Under  disse  besøg  bør  formålet  med 
organisationen  diskuteres,  og  planer  begynde  at  tage  form. 

3.  Skriv  breve.  Korrespondance  bør  indledes  med  dem, 
som  ikke  kan  besøges  personligt.  I  hvert  enkelt  tilfælde 
bør  de  slægtninge  man  skriver  til,  anmodes  om  at  give 
navne  og  adresser  på  andre  personer,  som  eventuelt  vil 
være  interesseret  i  familie-organisationen.  På  denne  måde 
vil  kartoteket  over  navne  og  adresser  på  alle  fremtidige 
medlemmer  af  familie-organisationen  stadig  vokse. 

4.  Arrangér  et  møde.  Et  møde  bør  afholdes  for  at  vælge 
eller  udnævne  funktionærer  og  organisere  officielt.  Dette 
kan  ganske  logisk  gøres  i  forbindelse  med  en  familie- 
komsammen. Den  mest  effektive  metode  vil  dog  være  at 
sammenkalde  de  familiemedlemmer,  som  har  vist  den 
største  begejstring  for  organisationen,  til  et  møde.  Mødet 
bør  bekendtgøres  tilstrækkeligt  godt,  så  enhver  som  er 
interesseret  har  mulighed  for  at  overvære  det.  Hvis  det 
ikke  er  muligt  at  arrangere  en  familie-komsammen  eller 
et  særligt  møde,  kan  organiseringen  foretages  pr.  korres- 
pondance. 

I  1966  opmuntres  Kirkens  medlemmer  til  at  slutte  sig 
til  familie-organisationer  og  aktivt  støtte  deres  efterforsk- 
ningsprogrammer.  Hvor  der  ikke  findes  nogen  familie- 
organisation, opmuntres  familierne  til  at  organisere  sig. 
Familie-organisationer  og  enkeltpersoner  opmuntres  til  at 


deltage  i  Anetavle-Henvisningstjenesten.  Den  succes,  der 
ligger  skjult  i  disse  to  genealogiske  redskaber  —  familie- 
organisationen og  PRS  —  er  ubegrænset.  Ved  at  arbejde 
sammen  vil  verdens  familie-organisationer  og  PRS  åbne 
nye  udsigter  for  genealogisk  efterforskningsarbejde,  efter- 
hånden som  forskere  over  hele  kloden  kommer  i  kontakt 
med  hinanden  og  udveksler  hvad  de  finder.  Med  støtte 
af  præstedømmet  over  hele  Kirken  vil  disse  programmer 
være  endnu  et  kæmpeskridt  mod  familieophøjelse  for  Guds 
børn. 

BEMÆRK:  Yderligere  oplysninger  om  PRS  og  familie- 
organisationer findes  i  lektieheftet  GENEALOGI  I  VIRK- 
SOMHED, 6.  kapitel.  Lektieheftet  bruges  for  tiden  i  G.U.F. 
og  koster  kV.  4,00. 

(Fra  Improvement  Era,  februar  1966). 

STORE  ANETAVLER 

Vi  har  nu  på  lager 
Anetavler  til  9  generationer 

Prisen  er  kr.  2,50  pr.  stk.,  og  de  kan  bestilles  ved  ind- 
sendelse af  beløbet  på  postanvisning  til  Genealogisk 
Forenings  Hovedbestyrelse,  Priorvej  12,  København  F. 
Husk  på  talonen  at  skrive  hvad  der  ønskes.  Kirkens  sæd- 
vanlige girokonto  bedes  venligst  ikke  benyttet  til  bestilling 
af  disse  anetavler. 


^bet  rette  éted 

for  det  rette  formål  - 


af  Richard  L.  Evans 


Vi  talte  for  nogen  tid  siden  om  livets  højdepunkter,  om 
den  kendsgerning,  at  vi  ikke  med  rimelighed  kan  forvente 
bestandigt  voksende  spænding  og  spændende  begivenhe- 
der eller  underholdning,  og  at  meget  af  livet  er  simpel 
rutine,  dannet  af  dag  ud  og  dag  ind  at  udføre  de  ting, 
som  må  gøres,  og  at  det  blot  at  være  i  live  og  levende 
er  spændende  i  sig  selv.  Der  er  en  anden  fase  ved  dette 
emne,  man  må  tage  i  betragtning:  Studerende  bliver  som- 
metider borte  fra  deres  klasser  med  den  undskyldning,  at 
det  er  kedeligt,  eller  at  det  er  »det  samme  oldnordiske« 
hver  dag.  På  en  måde  passer  det  måske,  men  repetition  er 
en  del  af  undervisningsprocessen,  og  selv  om  der  måske 
ikke  altid  kommer  en  ny  og  levende  og  udfordrende  del 
af  emnet  frem,  sker  der  noget  i  klasseværelset.  Selv  nål- 
en tekst  tilsyneladende  dækker  det  samme  emne,  er  lære- 
rens synspunkt,  klassens  reaktion,  spørgsmålene,  diskus- 
sionen, bare  det  at  være  med  i  atmosfæren,  hvor  der  er 
en  sammensætning  af  indstilling  og  oplysning,  og  hvor 
emnet  regelmæssigt  bliver  gennemgået,  af  stor  vigtighed. 
Og  den,  som  således  bliver  udsat  for  det,  modtager  noget, 
som  der  ikke  findes  nogen  virkelig  erstatning  for,  selv  om 
der  ikke  er  en  ny  og  forbløffende  idé  i  hver  time.  På 
samme  måde  er  der  nogle,   som  siger,  at  de  ikke  går  i 


kirke,  fordi  det  er  gentagelser,  fordi  prædikenerne  er  de 
samme,  fordi  de  kan  få  så  meget  mere  andre  steder,  ved 
at  læse  eller  tænke  eller  være  udendørs.  Atter  må  det  ind- 
rømmes, at  store  øjeblikke,  store  tanker,  nye  begreber, 
livets  højdepunkter  ikke  altid  og  ikke  allevegne  er  iøjne- 
faldende. Men  der  er  en  ånd,  en  påvirkning  af  holdning 
og  atmosfære  ved  særlige  steder,  som  har  særlige  for- 
mål, og  vi  har  tendens  til  at  lade  os  påvirke  af  det,  der 
er  omkring  os.  Vi  tager  fra  vore  omgivelser,  og  det  er 
godt  at  være,  hvor  der  findes  konstruktive  og  opløftende 
ting.  Når  vi  er  på  de  rette  steder  med  de  rette  formål, 
vil  de  rette  ting  højst  sandsynligt  blive  resultatet.  Så  for 
dem,  som  siger,  jeg  vil  ikke  gå  til  et  eller  andet  ønsk- 
værdigt sted  eller  en  eller  anden  begivenhed,  fordi  det  vil 
blive  det  samme  som  tidligere,  er  svaret,  at  meget  af  det 
måske  vil  være  det,  men  noget  af  det  kan  have  særlig 
betydning,  og  i  hvert  fald  er  det,  hvis  vi  er,  hvor  vi  bør 
være,  når  vi  bør  være  der,  en  stor  betryggelse  og  af  stor 
betydning.  »Vi  tragter  efter  alt,  hvad  der  er  dydigt,  elske- 
ligt, hvad  der  har  godt  lov  eller  er  prisværdigt«,  og  bør 
være  dér,  hvor  disse  ting  sandsynligvis  findes. 

(Fra  Tempelpladsen,  15.  august  1965) 

Jor  den  dejlige  fest,  de  mange  lykønskninger,  de  smukke  blomsier  og  de 
yndige  gaver,  vi  fik  Hl  vori  sølvbryllup,  iil  alle,  som  på  en  eller  anden 
måde  glædede  os,  sender  vi  vor  hjerteligste  tak.  Vei  var  en  vidunder- 
lig oplevelse  (or  søster  Sorenson  og  mig. 
Vi  elsker  fer  allesammen  og  siger  endnu  engang  ZAXl 

præsident  H.  Earl  Sorenson  og  søster 
Ingrid  Sorenson. 

FØDSELSDAGE: 

Vi  siger  i  denne  måned  til  lykke  til 
følgende  søskende: 
København  Søndre  Gren: 

Bertha  Hansine  Marie  Vielsted,  Tor- 
stensvej  2  C,  70  år  den  12.  maj. 
Horsens: 

Ingrid  Katrine  Olesen,  75  år  den  18. 
maj. 
København  Nordre  Gren: 

Agnes    Fransiska    Røder,    Frederiks- 
borgvej 151,  75  år  den  22.  maj. 
København  Centrum  Gren: 

Karen  Oda  Christensen,  Guldborgvej 
15,  70  år  den  26.  maj. 
Vejle: 

Ellen   Elisabeth   Nielsen,    70   år   den 
31.  maj. 


Skive: 

Maren  Jensen  Damgaard,  65  år  den 
31.  maj. 
Rettelse: 

I  september  1965  skrev  vi,  at  broder 
Carl  Christian  Christiansen  Winther 
var  afgået  ved  døden.  Det  rigtige  navn 
er  imidlertid  Carl  Christoffer  Chri- 
stiansen Winther,  og  vi  beder  venligst 
om  undskyldning  for  fejlen. 

Hilsen  fra  Island: 

Søster  Jonina  Palsson  og  hendes  to 
sønner,  Ørn  og  Falk  Kinsky,  sender 
fra  deres  hjem  i  Reykjavik  de  hjerte- 
ligste hilsener  til  alle  søskende  i  Kir- 
ken, som  endnu  kan  huske  dem. 

Ved  en  fejltagelse  skrev  vi  i  januar 
nummeret,  at  søster  Palsson  den  11. 
januar  fyldte  70  år.  Søster  Palsson  er 
imidlertid  først  født  i  1899  og  fyldte 
derfor  kun  67  år.  Undskyld! 


VELSIGNELSER: 
Esbjerg:  6.  marts: 

Karl  Blohms  og  Ulla  Lissie  Ahlquist 
Blohms  datter,  Dorte  Blohm,  velsignet 
af  sin  fader. 

Olfert  Pedersens  og  Lillian  Jensen 
Pedersens  datter,  Tove  Betina  Peder- 
sen, velsignet  af  broder  Arne  Pedersen. 

København  Søndre  Gren:  6.  marts: 

Steven  Lange  Williams'  og  Inge  Ol- 
sen   Williams'    datter,    Ann    Williams, 
velsignet  af  ældste  David  Racker. 
Aarhus:  6.  marts: 

Tonny  Broe  Nielsens  to  døtre,  Elisa- 
beth  Broe   Andersen    og    Charlotte   Il- 
lum Andersen,  begge  velsignet  af  bro- 
der Orla  Rode  Nielsen. 
Central  Sjælland:  4.  december  1965: 

Kaj  Nyvangs  og  Elin  Jytte  Klarskov 
Jørgensen  Nyvangs  datter,  Helena  Ny- 
vang, velsignet  af  broder  Ib  Hansen. 


Dåb: 

Amager:  19.  marts: 

Mette  Marianne  Gulberg  Rusdal  Brock 

5.  marts: 

Lilly  Andersen  Jensen 

København  Søndre  Gren:  5.  marts: 

Ellen  Jørgensen 

Anette  Røder 

13.  marts: 

Thorkild  Thorst 

Birthe  Løbger  Thorst 

København  Centrum  Gren:  5.  marts: 


Døbt  af: 

Ældste  Kurt  Larsen 

Ældste  Gert  Sommer  Jensen 

Broder  Theodor  Jørgensen 
Broder  Vagn  Røder 

Ældste  Steven  Harris 
Ældste  Terry  Williams 


Maj-Britt  Irene  Eliasen 

Broder  Flemming  Eliasen 

Odense:  5.  marts: 

Thora  Charla  Maria  Larsen 

Ældste  Russell  Mouritsen 

København  Nordre  Gren: 

26. 

marts: 

Hans  Arne  Tvilsted 

Ældste  Alan  Roger  Hall 

Ordinationer: 

Til: 

Aalborg:  7.  marts: 

Preben  Klitgaard 

Præst 

Rønne:  6.  marts: 

Jens  Oluf  Lundgren 

Lærer 

Herning:  20.  marts: 

Lars  Dudal  Madsen 

Lærer 

Benny  Christensen 

Lærer 

Aarhus:  20.  marts: 

Jan  Brandt  Nyland  Fugl 

Diakon 

København  Søndre  Gren: 

13. 

marts: 

Povl  Reiner  Hansen 

Diakon 

Håndspålæggelse  ved: 

Ældste  Kurt  Larsen 

Ældste  Kurt  Larsen 

Broder  Svend  Aage  Sønderby 
Broder  Vagn  Røder 

Ældste  Terry  Booras 
Ældste  Steven  Harris 

Broder  Flemming  Eliasen 

Ældste  Marshall  Poulsen 

Ældste  John  Lowe 

Ordineret  af: 

Broder  Leif  Klitgaard 

Ældste  George  V.  Peterson 

Broder  Thomas  Hyldgård 
Broder  Henry  M.  Olsen 

Broder  Orla  Rode  Nielsen 

Broder  Vagn  Røder 

Missionærforflyitelser: 

18.  marts 
Paul  Jackson 
Steven  Woodbury 
Richard  Carlquist 
Peter  Svendsen 
Steven  Stucki 
Terrell  Van  Orden 
Ralph  Rasmussen 
Harry  J.  Larsen 


Fra: 


Til: 


Charlottenlund     Søborg 


Næstved 

Viborg 

Søborg 

Middelfart 

Slagelse 

Gentofte 

Middelfart 


Gentofte 

Roskilde 

Fredericia 

Odense 

Svendborg 

Viborg 

Århus 


1.  april 
Kurt  Larsen 
Donald  Dunford 
David  E.  Nielsen 
Paul  Thuesen 
Brent  Sorenson 
Daryl  Sondrup 
John  Lowe 
Joseph  W.  Roberts 
Paul  Madsen 
Paul  L.  Reese 
Russell  Mouritsen 
Martin  hlill 


Amager 

Tåstrup 

Frederiksberg 

København 

Skive 

Holbæk 

Charlottenlund 

Aarhus 

Aarhus 

Aalborg 

Odense 

Haderslev 


Odense 

Amager 

København 

Frederiksberg 

Frederiksberg 

Charlottenlund 

Odense 

Aalborg 

Nørresundby 

Frederikshavn 

Aalborg 

Århus 


Missionærankonister: 

Med   S.A.S.   via   New  York  er  følgende  missionærer  an- 
kommet til  den  danske  mission: 

15.  marts: 

Alan   Roger   Hall   fra   El   Verano,    California,    beskikket 
til  at  arbejde  i  Charlottenlund. 

James  Brill  Adams  fra  Grandview,   Idaho,  beskikket   til 
at  arbejde  i  Valby. 

Michael  John  Horspool  fra   Hacienda   Heights,   Califor- 
nia, beskikket  til  at  arbejde  i  Helsingør. 

Dennis  Rulon  Fairbourn  fra  Salina,  Utah,  beskikket  til 
at  arbejde  i  Næstved. 

Curt  D.    Christensen   fra   Boise,   Idaho,   beskikket   til   ai 
arbejde  i  Slagelse. 

29.  marts: 

Richard  B.  Bell  fra   Salt  Lake   City,  Utah,  beskikket  til 
at  arbejde  i  Skive. 

Jerold  D.  Bryars  fra  Rupert,  Idaho,  beskikket  til  at  ar- 
bejde i  Aarhus. 

John  Pack  fra  John  Dav,  Oregon,  beskikket  til  at  arbej- 
de i  Holbæk. 

Michael  Pope  fra  Logan,  Utah,  beskiket  til  at  arbejde  i 
Haderslev. 

Sterling  Parker  fra  Sandy,  Utah,  beskikket  til  at  arbejde 
i  Tåstrup. 


Missionærai'Iøsninger: 

Følgende  missionærer  er  blevet  hæderlig  afløst  fra  deres 
arbejde   i   den   danske   mission: 

1.  april: 

William  Lynn   Hopkins   fra   Tetonia,   Idaho,   efter   sidst 
at  have   arbejdet  på   Frederiksberg. 

Orville  Larsen  fra   Salt  Lake   City,   Utah,   efter   sidst   at 
have   arbejdet  i   Frederikshavn. 

Leonard  L.  Rustad  fra  Salt  Lake  City,  Utah,  efter  sidsi 
at  have  arbejdet  i  Aalborg. 

Leslie  T.  Hintze  fra  Salt  Lake  City,  Utah,  efter  sidst  at 
have  arbejdet  i  Odense. 

Stephen  G.  Poulson  fra  Salt  Lake  City,  Utah,  efter  sidst 
at  have  arbejdet  i  Aalborg. 


Norman  C.  Seibold 
(ank.   1.  marts). 


Alan  R.  Hall 


James  B.  Adams 


Michael  J.  Horspool 


Dennis  R.  Fairbourn 


Curt  D.  Christensen 

Orville  Larsen 


Leonard  L.  Rustad 


I^eslie  T.  Hintze 


Stephen  G.  Poulson 

en  kilde  til  livsglæde 


MERLINO 
MOUSSILLON 


Til   fordel   for    vores    Sveriges-fond    er    det    lykkedes    os    at    skaffe    et 
parti  af  den  bedste  schweiziske  druesaft  til  en  meget  lav  pris,  således 
at  vi  er  i  stand  til  at  sælge  den  billigere  end  andre  steder. 
REN  DRUESAFT  —  ingen  kemikalier, 
rød  og  hvid  kr.  5,50 

Proppen  springer  med  et  knald  —  perlende  som  cham- 
pagne, men  uden  de  ubehagelige  bivirkninger 
kr.  9,50 
Endvidere  har  vi  også 

CASSINETTE,  en  meget  fin  solbærdrik    kr.  6,50 

CENTRUM  G.U.F. 
Priorvej  12,  København  F. 
NB.  Forsendelse  kun  i  kasser  å   12  stk. 


© 


Biler,  så  er  det  her  det  foregår.  Specialitet  er  stadig  fol- 
kevogne, men  andre  mærker  haves  også. 

Venlig  hilsen 
Mogens  -  HE  3280 


^^TOT 


10%  rabat  på  alle  lædervarer 
til  kirkens  medlemmer 

Kufferter  -  visit-  og  rejsetasker  -  punge  -  tegnebøger 
skolemapper  -  dokumentmapper  m.   m. 


LÆDERVAREFORRETNINGEN 

v.  Ruth  Hansen 

GI.  Kongevej  163   -  VE.  6397 


LE       SAC 


H.  P.  BALTZER 

Begravelsesforretning 

(Vanløse  Ligkistemagasin) 

Begravelser  ordnes  overalt  -   egen   rustvogn 

Jyllingevej  8  -  København  -  (01)7175  01 


PIANOER 


Køb  og  salg  af  nye  og  brugte  klaverer  og  flygler. 
Alle  reparationer  udføres.  Forlang  tilbud. 

lians  Brun,  pianobygger. 

Ref.:  Andreas  Christensen 
og  Hinberg*. 


Billetter  til  originalpriser:  TOG,  FLY,  SKIB,  hotel- 
reservationer, forsikringer,  valuta  m.  m.  Individuelle 
rejser,  selskabsrejser. 

JERNBANEGADE  7  -  KØBENHAVN  V. 
TLF.  (01)  15  95  80 

Ryesgade  20  -  Århus  C.  -  TIf.  (061)  2  99  66 


I  ml  bu  ndne  eksemplarer  af  DEN  DANSKE  STJERNE 

De  indbundne  eksemplarer  af  STJERNEN  er  nu  kommet  fra  bogbinderen.  De  abonnenter, 
som  har  sendt  bladet  til  indbinding,  og  som  endnu  ikke  har  betalt  for  indbindingen,  bedes 
indsende  beløbet,  kr.  20.00  pr.  bind,  hvorefter  bogen  skal  blive  sendt. 

Vi  har  ladet  indbinde  nogle  ekstra  eksemplarer  af  STJERNEN  for  1963,  1964  og  1965.  De 
koster  kr.  45.00  pr.  årgang,  og  kan  bestilles  ved  indsendelse  af  beløbet  på  postgiro  333.38, 
CHURCH  OF  JESUS  CHRIST  OF  LATTER-DAY  SAINTS,  Dalgas  Boulevard  164,  Køben- 
havn F.  Bøgerne  fås  med  indbinding  i  farverne  rød,  blå,  sort,  grøn  eller  brun.  Husk  ved 
bestilling  at  anføre  hvilken  farve,  der  ønskes. 


